Πρόεδρος Επιτροπής Περιφερειακής Επικοινωνίας & Ανάπτυξης (ΕΠΕΑ)\nΔημοσιογραφική Διάσκεψη 12/11/2010 - Δημοτικό Μέγαρο\nΣτις 15 Οκτωβρίου 2007 Δήμαρχος και Δημοτικό Συμβούλιο Λεμεσού ανακοίνωναν και επίσημα την σύσταση του νέου θεσμού των Συνοικιακών Συμβουλίων και έδιδαν το εναρκτήριο λάκτισμα για την λειτουργία τους. Τότε τονίζαμε πως ο θεσμός αυτός είναι πρωτοποριακός για τα κυπριακά δεδομένα και ότι ο δήμος Λεμεσού έβαζε ουσιαστικά ένα στοίχημα, το οποίο ο χρόνος και οι εμπειρίες θα καταδείκνυαν κατά πόσο μπορεί να κερδηθεί.\nΣήμερα τρία χρόνια μετά, ο χρόνος και οι εμπειρίες μας κατέδειξαν ότι το δημοτικό συμβούλιο Λεμεσού δικαιώθηκε στην ιστορική απόφαση του, να διευρύνει την λαϊκή συμμετοχή στα δρώμενα της πόλης και στις διαδικασίες λήψεως αποφάσεων.\nΈτσι λοιπόν ο δήμος μας είναι ο πρώτος και μοναδικός, που τόλμησε να προβεί σε μια ριζοσπαστική ρύθμιση, η οποία μάλιστα δεν προβλέπεται από το νομοθετικό πλαίσιο λειτουργίας της Τοπικής Αυτοδιοίκησης. Τόλμησε να δώσει ουσιαστικό λόγο και ρόλο στους δημότες του, να τους καταστήσει κοινωνούς, αλλά και συμμέτοχους στην κοινή προσπάθεια για πρόοδο και ανάπτυξη της πόλης, για την αντιμετώπιση των καθημερινών μικρών, αλλά και μεγάλων προβλημάτων των κατοίκων, για συμμετοχή και συνδιοργάνωση δράσεων και δραστηριοτήτων.\nΕκείνο δηλαδή, που λέγαμε και διαβεβαιώναμε ότι η προσπάθεια μας θα είναι προς την κατεύθυνση μιας ισορροπημένης και ισομερούς ανάπτυξης της Λεμεσού σε όλη της την επικράτεια, άρχισε να γίνεται πράξη. Σε αυτό ήταν ουσιαστική η συμβολή των 18 Συνοικιακών Συμβουλίων, που με την δράση τους, τις παρεμβάσεις τους, την συνεργασία τους, καταφέραμε να δώσουμε μια νέα πνοή, αλλά και μια νέα προοπτική στις συνοικίες μας, στις γειτονιές μας.\nΜέσα σε αυτά τα τρία χρόνια, του νέου αυτού θεσμού, η παρουσία και η δραστηριότητα των Συνοικιακών Συμβουλίων δεν πέρασε καθόλου απαρατήρητη.\nΣε συνεργασία με την αρμόδια Επιτροπή, που δημιούργησε ο δήμος, την Επιτροπή Περιφερειακής Επικοινωνίας και Ανάπτυξης (ΕΠΕΑ), αναπτύχθηκε πλούσια, θα λέγαμε, δραστηριότητα σε όλους τους τομείς της δράσης των Σ.Σ, όπως αυτή ορίζεται και από τους όρους εντολής τους.\nΕνασχόληση με τοπικά ζητήματα:\nΌλα τα Συνοικιακά Συμβούλια αφότου συγκροτήθηκαν σε σώματα, άρχισαν τις συνεδριάσεις τους, τον εντοπισμό, την καταγραφή και την αξιολόγηση όλων των προβλημάτων, ελλείψεων, αδυναμιών στην περιοχή τους. Τα προβλήματα αυτά μεταβιβάζονται μέσω της ΕΠΕΑ, στον δήμο για μελέτη και προώθηση λύσεων. Σε πολλές περιπτώσεις συγκαλούνται κοινές συνεδριάσεις ΕΠΕΑ και Σ.Σ, είτε στο δημοτικό μέγαρο, είτε στις συνοικίες, για την ζωντανή ενημέρωση και ανταλλαγή απόψεων στα διάφορα ζητήματα, που εντοπίζονται. Σε πάρα πολλές περιπτώσεις επίσης πραγματοποιούνται πανσυνοικιακές συγκεντρώσεις, όπου ολόκληρο σχεδόν το δημοτικό συμβούλιο με επικεφαλής τον δήμαρχο παρευρίσκονται μέσα στις ίδιες τις συνοικίες για άμεση επαφή με τους δημότες και τα συνοικιακά τους συμβούλια και την ζωντανή μεταξύ τους συζήτηση για τα θέματα που τους απασχολούν. Μέσα από αυτές τις συναντήσεις πληθώρα προβλημάτων προωθήθηκαν και επιλύθηκαν και πολλά άλλα βρίσκονται στο δρόμο της επίλυσης τους.\nΠραγματοποιούνται επίσης οργανωμένες περιοδείες στις συνοικίες τόσο του δημάρχου και των υπηρεσιακών λειτουργών, όσο και της ΕΠΕΑ και άλλων δημοτικών επιτροπών, για επι τόπου εξέταση συγκεκριμένων προβλημάτων.\nΠέραν τούτου, η επαφή και επικοινωνία με τις συνοικίες και τα συμβούλια τους ήταν και παραμένει καθημερινή.\nΑρχικά ως γραμματέας της ΕΠΕΑ ανέλαβε ο δημοτικός λειτουργός Δημήτρης Θεοδώρου, η βοήθεια του οποίου υπήρξε πολύτιμη για το στήσιμο και λειτουργία των Συνοικιακών Συμβουλίων.\nΑργότερα το δημοτικό συμβούλιο προχώρησε στην δημιουργία ειδικού γραφείου συνοικιακών συμβουλίων, που στεγάζεται στα γραφεία ευρωπαϊκών θεμάτων στην Α’ Δημοτική Αγορά, όπου αποσπάστηκε η δημοτική λειτουργός Γιωργούλλα Σοφοκλέους, με αποκλειστική ευθύνη την ενασχόληση της με τις δραστηριότητες των συνοικιακών συμβουλίων. Τόσο οι συντονιστές όσο και τα μέλη των Σ.Σ, απευθύνονται είτε στο εν λόγω γραφείο, είτε στην ΕΠΕΑ, είτε στις υπηρεσίες του δήμου για τρέχοντα ζητήματα και προβλήματα και πάρα πολλά τέτοια βρίσκουν την άμεση επίλυση τους.\nΤα Σ.Σ των ενδιαφερομένων συνοικιών Καθολικής – Αγίου Αντωνίου – Αγίου Ιωάννη – Αποστόλου Ανδρέα και Αγίου Γεωργίου [Χαβούζας] συμμετείχαν στην παρουσίαση των σχεδίων του Γραμμικού Πάρκου στο Γαρύλλη.\nΜε την ενεργό συμμετοχή των Σ.Σ μέσα σ’ αυτά τα τρία χρόνια στην περιφέρεια του δήμου αναπτύχθηκε ένα πλούσιο πρόγραμμα τόσο σε έργα υποδομής, όσο και σε έργα ανάπτυξης. Κατασκευάστηκαν ή βελτιώθηκαν πεζοδρόμια πολλών εκατοντάδων χιλιομέτρων, ασφαλτοστρώθηκαν ή βελτιώθηκαν δεκάδες οδοστρώματα, κατασκευάστηκαν ή ανακαινίστηκαν εκατοντάδες πάρκα, πλατείες, χώροι πρασίνου, παιδότοποι. Επεκτάθηκαν οι υπηρεσίες καθαριότητας, υγειονομείου και πρασίνου.\nΧαρακτηριστικό της βούλησης του δήμου για την καθημερινή φροντίδα των συνοικιών είναι και η δημιουργία παραρτημάτων των υγειονομικών υπηρεσιών στις συνοικίες Αγίας Φύλας και Ζακακίου, στελεχωμένων με το αναγκαίο προσωπικό.\nΤα Σ.Σ άρχισαν να παίζουν τον ρόλο τους και ως συντονιστικά και καθοδηγητικά σώματα, εκεί και όπου χρειάζεται η ενημέρωση και κινητοποίηση των δημοτών. Όταν για παράδειγμα πληροφορηθήκαμε πως η κυβέρνηση αποφάσισε να μετατρέψει τον αστυνομικό σταθμό Αγίου Ιωάννη σε κρατητήρια, οι κάτοικοι της περιοχής αντέδρασαν έντονα. Με επικεφαλής τα Σ.Σ Απ. Αντρέα και Αγίου Ιωάννη, οργανώθηκαν μαζικές και δυναμικές κινητοποιήσεις, προς αποτροπή μιας τέτοιας εξέλιξης.\nΑνάλογες κινητοποιήσεις με τα Συνοικιακά Συμβούλια να αναλαμβάνουν ενεργό και αποφασιστικό ρόλο είχαμε στις συνοικίες Απ. Πέτρου και Παύλου, Καθολικής, Αγίου Νεκταρίου, Νεάπολης και Αγίου Γεωργίου Χαβούζας. Σίγουρα οι δυναμικές κινητοποιήσεις δεν είναι ο αυτοσκοπός. Εκεί όμως και όπου θεωρούνται αναγκαίες, τα Σ.Σ δεν διστάζουν να διαδραματίσουν σοβαρά και υπεύθυνα τον ρόλο τους.\nΗ δράση των Σ.Σ δεν περιορίστηκε στην προώθηση προβλημάτων, αλλά επεκτάθηκε και στον πολιτιστικό τομέα. Καθιερώθηκε ο ετήσιος θεσμός της περιοδείας των κανταδόρων της Λεμεσού στις συνοικίες ως μέρος των καρναβαλίστικων εκδηλώσεων του δήμου. Τέτοιες περιοδείες σε συνεργασία πάντοτε με τα Σ.Σ έγιναν μέχρι σήμερα στις συνοικίες Αγίας Φύλας, Άπ. Πέτρου και Παύλου, Αγίου Γεωργίου Χαβούζας, Αγίου Σπυρίδωνα, Αποστόλου Αντρέα, Αγίου Ιωάννη, Αγίου Νικολάου, Νεάπολης και Ζακακίου. Δεν αναφέρονται οι κεντρικές συνοικίες, στις οποίες έτσι κι αλλιώς πραγματοποιούνται και διάφορες άλλες καρναβαλίστικες εκδηλώσεις.\nΚαθιερώθηκε η επέκταση των παραστάσεων του Ευρωμεσογειακού Φεστιβάλ Φολκλορικών χορών στις συνοικίες. Τέτοιες παραστάσεις στήθηκαν τα τρία τελευταία χρόνια με την καθοριστική συμβολή των Σ.Σ στην Αγία Φύλα, στο Ζακάκι, στον Άγιο Νικόλαο και στην Απ. Πέτρου και Παύλου. Η προσέλευση και το ενδιαφέρον του κοινού ξεπέρασαν κάθε προσδοκία.\nΦέτος οι πολιτιστικές δράσεις κάλυψαν και τον χώρο του θεάτρου. Σε μια επίσης πρωτοποριακή πρωτοβουλία του δήμου και των Σ.Σ., κάτω από το κεντρικό τίτλο «Θέατρο στη Γειτονιά» στήθηκαν τέσσερεις θεατρικές παραστάσεις από την ΕΘΑΛ μέσα στις καρδιές των συνοικιών, Καψάλου, Αγίου Ιωάννη, Αγίου Νικολάου και Αγίου Σπυρίδωνα. Θεατρικές παραστάσεις και με άλλα θεατρικά σχήματα διοργάνωσαν επίσης τα Σ.Σ Ζακακίου και Αγίας Φύλας. Και σε αυτές τις εκδηλώσεις η παρουσία των κατοίκων υπήρξε μαζική.\nΑπό πολύ νωρίς τα Σ.Σ συνειδητοποίησαν και τον κοινωνικό τους ρόλο και ανέπτυξαν δραστηριότητες και προς αυτή την κατεύθυνση.\nΣε συνεργασία με τον δήμο και τον Ραδιομαραθώνιο πραγματοποιήθηκαν ειδικές εκδηλώσεις υπέρ του Ραδιομαραθωνίου. Τέτοιες εκδηλώσεις ήταν «το μεγαλύτερο σουβλάκι» στον Αγιο Ιωάννη, καλλιτεχνική παράσταση στην Αγία Φύλα και φέτος η θεατρική παράσταση στον Αγιο Ιωάννη.\nΕπίσης το Σ.Σ Αγίας Φύλας καθιέρωσε τις Πασχαλινές του εκδηλώσεις στο προαύλιο της εκκλησίας, όπου οι κάτοικοι μαζεύονται για να παίξουν, να διαγωνιστούν και να διασκεδάσουν στα πρότυπα των λαϊκών μας εθίμων και παραδόσεων.\nΦιλανθρωπική εκδήλωση διοργάνωσε και το Σ.Σ Αγίου Γεωργίου Χαβούζας σε συνεργασία με την τοπική εκκλησιαστική επιτροπή, τα έσοδα της οποίας κατατέθηκαν στο ταμείο της φιλοπτώχου αδελφότητας της ενορίας.\nΤο Σ.Σ Αποστόλου Αντρέα σε δύο περιπτώσεις διοργάνωσε παγκοινοτικές συγκεντρώσεις-συζητήσεις σε σύγχρονα θέματα που απασχολούν την κοινωνία μας.\nΕπίσης το Σ.Σ Αγίας Νάπας σε συνεργασία με την Εταιρεία Αστρονομίας Κύπρου διοργάνωσε εκδηλώσεις στην επίχωση δίδοντας την ευκαιρία στους δημότες να έρθουν σε οπτική επαφή με τους πλανήτες και τα άστρα.\nΜεγάλη ήταν επίσης η συμβολή των Σ.Σ στην επιτυχία του προγράμματος «Ενδυνάμωση Γυναικών», που οργανώθηκε με πρωτοβουλία της Δημοτικής Επιτροπής Κοινωνικής Πρόνοιας. Σε συνεργασία με την ίδια επιτροπή η ΕΠΕΑ, τα Σ.Σ και ο οργανισμός ΚΕΝΘΕΑ διοργάνωσαν και επιμορφωτική εκδήλωση-διάλεξη στο δημοτικό μέγαρο με θέμα « κοινοτικές ομάδες πρόληψης των εξαρτήσεων ».\nΕκπρόσωποι των Σ.Σ συμμετείχαν επίσης στην παρουσίαση των μέτρων εφαρμογής του Ευρωπαϊκού Χάρτη για την ισότητα των φύλων στις τοπικές κοινωνίες και το πρόγραμμα δράσης.\nΛαμβάνοντας υπόψη τις νέες συνθήκες και τον νέο πολυπολιτισμικό χαρακτήρα της Λεμεσού, ο δήμος μας προχώρησε στην πρόσληψη Κοινωνικού Λειτουργού για την υλοποίηση του προγράμματος «Εργασία στο δρόμο», με την βοήθεια του Υπουργείου Εργασίας και Κοινωνικών Ασφαλίσεων. Η εφαρμογή του προγράμματος άρχισε σε πρώτο στάδιο, με τη συνεργασία της Επιτροπής Κοινωνικής Πρόνοιας, της ΕΠΕΑ και των Σ.Σ των δυτικών συνοικιών της Λεμεσού.\nΣτα πλαίσια του νέου αυτού προγράμματος διοργανώθηκαν ήδη δύο πολύ πετυχημένες εκδηλώσεις. Ο Διαγωνισμός ταβλιού στο πάρκο Τριών Ιεραρχών στον Άγιο Ιωάννη και η πολυπολιτισμική εκδήλωση στο πάρκο Α. Ονησιφόρου στον Άγιο Σπυρίδωνα, με τη συμμετοχή ντόπιων και ξένων κατοίκων των δύο συνοικιών.\nΣτα πλαίσια της διαπολιτισμικής δράσης του δήμου εφαρμόζεται επίσης το ευρωπαϊκό πρόγραμμα «Europe for citizens”, στο οποίο τα Σ.Σ διαδραμάτισαν και πάλι τον δικό τους βοηθητικό ρόλο.\nΣημαντικό θεσμό προς αυτή την κατεύθυνση αποτελεί και το Δικοινοτικό Πρόγραμμα, που εφαρμόζει ο δήμος μας μέσω του Κέντρου Κοινωνικής Προσφοράς στις συνοικίες Αγίου Αντωνίου-Αρναούτ-Τζιαμί Τζιετίτ.\nΣημαντική εξέλιξη στην πρόοδο και ανάπτυξη των συνοικιών μας αποτέλεσε η δημιουργία του θεσμού του «Ανοικτού Σχολείου». Πέρσι στις συνοικίες Αγίου Νικολάου και Νεάπολης και φέτος, με επέκταση, στις ενορίες Αποστόλου Αντρέα και Αγίου Ιωάννη, ο θεσμός στηρίχθηκε από τα τοπικά συνοικιακά συμβούλια και αγκαλιάστηκε με αξιοθαύμαστα αποτελέσματα. Σημειώνουμε ως ιδιαίτερα σημαντικό το γεγονός ότι στον θεσμό αυτό συμμετέχουν και πολίτες διαφόρων εθνικοτήτων, κάτοικοι των συνοικιών.\nΌλα τα πιο πάνω σίγουρα δεν θα μπορούσαν να πραγματοποιηθούν χωρίς την ύπαρξη και λειτουργία των Σ.Σ και της αρμόδιας δημοτικής επιτροπής. Με την σημερινή παρουσίαση δεν θέλουμε να στείλουμε το μήνυμα ότι λειτούργησαν όλα άψογα και χωρίς προβλήματα. Και βεβαίως υπήρξαν αδυναμίες και ελλείψεις. Δεν ισχυριζόμαστε ότι επιλύθηκαν όλα τα προβλήματα των συνοικιών, άλλωστε κάτι τέτοιο θα ήταν ουτοπία.\nΜπορούμε όμως χωρίς δισταγμό να ισχυριστούμε ότι ο νέος θεσμός των Σ.Σ κατάφερε να οδηγήσει τα πράγματα, σε ότι αφορά τουλάχιστο την περιφερειακή ανάπτυξη της πόλης, πολύ πιο μπροστά. Κατάφερε να θέσει νέες βάσεις στην φιλοσοφία και στην πολιτική αντιμετώπισης των θεμάτων, που αφορούν την καθημερινή ζωή των δημοτών στις συνοικίες μας. Κατάφερε επίσης να δημιουργήσει γέφυρες καθημερινής επαφής και επικοινωνίας με τους δημότες.\nΣτόχος και όραμα μας είναι να καταφέρουμε να συστρατεύσουμε αν είναι δυνατό όλους τους δημότες, όλους τους κατοίκους, ντόπιους και ξένους, στην υπόθεση που λέγεται «μελλοντική Λεμεσός», μια Λεμεσός που θα φτιαχθεί από τους κατοίκους της για τους ίδιους και τις μελλοντικές γενιές.\nΣε αυτή την συνεχή προσπάθεια ο δήμος οφείλει να ευχαριστήσει όλους τους εμπλεκόμενους, που δεν είναι λίγοι. Πρώτα απ’ όλα τα 200 τόσα μέλη που στελέχωσαν τα 18 Σ.Σ, τον δήμαρχο και όλα τα μέλη του Δημοτικού Συμβουλίου, που πίστεψαν και στήριξαν τον θεσμό, τα οργανωμένα σύνολα των συνοικιών για την όλη συνεργασία τους, τις υπηρεσίες του δήμου, που προσαρμόστηκαν στις απαιτήσεις και ανάγκες του νέου θεσμού, την διεύθυνση και προσωπικό της Αστυνομικής διεύθυνσης Αγίου Ιωάννη και της Κοινοτικής Αστυνόμευσης, που σε κάθε κάλεσμα των Σ.Σ της περιοχής τους ήταν παρόντες, συνεργάτες και συμπαραστάτες.\nΘέλουμε επίσης να εκφράσουμε ένα μεγάλο ευχαριστώ προς όλα τα ΜΜΕ, τοπικά και παγκύπρια, που δρουν στην πόλη μας, γιατί από την αρχή είχαν αναγνωρίσει τον πρωτοποριακό χαρακτήρα του θεσμού των Σ.Σ και τον στήριξαν σε όλα του τα βήματα.


deletemoney: Φοβερές αποκαλύψεις Άκερμαν για Bildeberg, Eλβετία και Παγκόσμια Κυβέρνηση!\nΣε μια συνέντευξη με “προεξέχοντα” Ελβετό τραπεζίτη, στο WeAreChange, της 30ής Μαΐου του 2011, εκτίθενται οι “βαθειές” σχέσεις μεταξύ των υψηλού επιπέδου διαχειριστών των ελβετικών τραπεζών και της λέσχης Bilderberg. Γίνεται σαφές ότι η Bilderberg χρησιμοποιεί ελβετικές τράπεζες για τις δραστηριότητες ξεπλύματος χρήματος, χρηματοδοτήσεις για ανατροπές κυβερνήσεων, δολοφονίες και χρεωκοπημένες χώρες. Ο Josef Ackermann, διευθύνων σύμβουλος της Deutsche Bank και μέλος της διοικούσας επιτροπής της Bilderberg, θεωρούνται ως μια από τις σημαντικότερες φιγούρες, που προωθούν τα σχέδια για τη λογοκρισία στο διαδίκτυο και τον περιορισμό της ελευθερίας του λόγου, καθώς έρχονται σε αντίθεση με τα σχέδιά τους για πλήρη έλεγχο. Η συνέντευξή του είναι εξαιρετικά ενδιαφέρουσα και ακούγονται “φοβερά” πράγματα, για τους στόχους της Λέσχης, το ρόλο των ελβετικών τραπεζών και το γενικότερο πλάνο “κατάκτησης” του κόσμο. Παραθέτουμε ένα μικρό απόσπασμα από τα όσα είπε ο τραπεζίτης: - Πιστεύετε ότι η συνάντηση Bilderberg, στο St Moritz έχει συμβολική αξία; Επειδή το 2009, έγινε στην Ελλάδα, το 2010 στην Ισπανία και να κοιτάξουμε τι συνέβη σε αυτές τις χώρες. Μήπως αυτό σημαίνει ότι η Ελβετία μπορεί να περιμένει κάτι κακό; “Ναι. Η Ελβετία είναι μια από τις πιο σημαντικές χώρες γι’ αυτούς, γιατί υπάρχουν τόσο μεγάλα κεφάλαια εδώ. Πρόκειται για συνάντηση, όπου εκτός των άλλων, θέλουν να καταστρέψουν όλες τις αξίες που αντιπροσωπεύει η Ελβετία. Βλέπετε ότι είναι ένα εμπόδιο γι’ αυτούς, δεν ανήκει στην ΕΕ ή το ευρώ, δεν είναι απόλυτα ελεγχόμενη από τις Βρυξέλλες και ούτω καθεξής. Όσον αφορά τις τιμές δεν μιλάμε για τις μεγάλες ελβετικές τράπεζες, επειδή δεν ελέγχονται από την Ελβετία, αλλά από τους Αμερικανούς. Μιλώ για το πραγματικό πνεύμα της Ελβετίας, για τους απλούς ανθρώπους, που την αγαπάνε και θέλουν να την κρατήσουν ψηλά. Σίγουρα έχει συμβολική αξία, όπως είπατε, όσον αφορά την Ελλάδα και την Ισπανία. Στόχος τους είναι να δημιουργήσουν ένας είδος αποκλειστικού ‘Elite Club’ που έχει όλη τη δύναμη και όλοι οι υπόλοιποι φτωχοί θα είναι από κάτω. - Πιστεύετε ότι ο στόχος της Bilderberg είναι να δημιουργηθεί ένα είδος παγκόσμιας δικτατορίας, που ελέγχεται από τις μεγάλες παγκόσμιες εταιρείες, όπου δεν υπάρχουν κυρίαρχα κράτη πια; “Ναι, και η Ελβετία είναι το μόνο μέρος που έφυγε με την άμεση δημοκρατία και βρίσκεται στο δρόμο τους. Χρησιμοποιούν εκβιασμούς, όπως στην περίπτωση της UBS, για να θέσουν τη χώρα μας ενώπιον μεγάλου χρέους, όπως ακριβώς έκαναν με πολλές άλλες χώρες. Στο τέλος ίσως θέλουν να κάνουν με την Ελβετία, αυτό που έκαναν με την Ισλανδία, όπου όλες οι τράπεζες και η χώρα, πτώχευσαν. - Και, επίσης, να επέλθει κάτι ανάλογο στην ΕΕ; “Βεβαίως. Η ΕΕ είναι κάτω από τη Bilderberg”. - Τι πιστεύετε πως θα μπορούσε να σταματήσει αυτό το σχέδιο; “Λοιπόν, αυτός είναι ο λόγος που σας μιλώ. Η αλήθεια. Η αλήθεια είναι ο μόνος τρόπος. Βάλτε ένα ‘φως’ σε αυτή την κατάσταση, για να τους εκθέσετε. Δεν τους αρέσει να είναι στο προσκήνιο. Πρέπει να δημιουργήσουμε διαφάνεια στον τραπεζικό κλάδο και σε όλα τα επίπεδα της κοινωνίας”.


Στην «Αποστολή» για τη βόμβα του Χρ. Ξηρού - Ειδήσεις - νέα - Το Βήμα Online\nΣτην «Αποστολή» για τη βόμβα του Χρ. Ξηρού\n«Προσπαθούμε να προβλέψουμε το επόμενο χτύπημα του Χριστόδουλου Ξηρού με το δεδομένο ότι έχει μεν μεγάλες επιχειρησιακές δυνατότητες αλλά σχετικά ανίσχυρο σύστημα υποστήριξης με «άπειρους» αντιεξουσιαστές.\nΕκτιμούμε ότι ο 56χρονος είχε εκπαιδευθεί να φτιάχνει δέματα-βόμβες σε συσκευασία βιβλίου μέσα στις φυλακές Κορυδαλλού από τους Πυρήνες. Εβαλε τον ισχυρότατο εκρηκτικό μηχανισμό μέσα σε ένα βιβλίο με ψαλμούς, το οποίο πιθανόν είχε πάρει – πριν από την εξαφάνισή του – από τη βιβλιοθήκη συγγενικού προσώπου του που είναι ιερέας.\nΟ 82χρονος συγγραφέας του βιβλίου ήταν ψάλτης σε πολλούς ναούς της Θεσσαλονίκης, καθηγητής στη Σχολή Βυζαντινής Μουσικής της Ιεράς Μητρόπολης Θεσσαλονίκης, και το βιβλίο διανεμόταν σε σχετικά κλειστό κύκλο ιερέων. Εμφανίζεται να πωλείται και μέσω Internet, όμως πιστεύουμε ότι αυτή είναι η προέλευσή του, γι’ αυτό και έχουμε ζητήσει σχετικές καταθέσεις σχετικά με την κατοχή και την τυχόν εξαφάνιση αυτού του βιβλίου.\nΤον επιστολικό φάκελο της μη κυβερνητικής οργάνωσης «Αποστολή» της Αρχιεπισκοπής της Αθήνας μέσα στο οποίο βρισκόταν η βόμβα τον πλαστογράφησε – όπως προέκυψε από την έρευνά μας – ένας άγνωστος συνεργός του.\nΟμως επιχειρούμε να εντοπίσουμε τον πληροφοριοδότη του Χρ. Ξηρού που τον ενημέρωσε ότι ο διοικητής του Αστυνομικού Τμήματος Ιτέας ήταν θρησκευόμενος και ψάλτης σε ναούς της πόλης. Είχε γίνει μεγάλη έρευνα από μέλη της Συνωμοσίας για τον τρόπο που θα γινόταν η συγκεκριμένη επίθεση. Ομως τώρα παραμένει μεγάλο ζητούμενο πώς αλλιώς θα μπορέσουν να εκμεταλλευθούν τη «δύναμη» του Χρ. Ξηρού, ο οποίος παίζει κεντρικό ρόλο στις ένοπλες οργανώσεις».\nΤο βιβλίο εντός του οποίου είχε τοποθετηθεί ο εκρηκτικός μηχανισμός που ταχυδρομήθηκε στο Αστυνομικό Τμήμα Ιτέας στη Φωκίδα\nΣε αυτή την αναφορά προχώρησε υψηλόβαθμο στέλεχος της ΕΛ.ΑΣ. σχετικά με την αποστολή του δέματος-βόμβα στο ΑΤ Ιτέας την προηγούμενη εβδομάδα που σηματοδοτεί την επανεμφάνιση του 56χρονου αντάρτη πόλης, πρώην μέλους της 17Ν Χριστόδουλου Ξηρού. Οι αστυνομικοί εκτιμούν ότι «μπορεί μεν ο Χριστόδουλος Ξηρός να έχει τη δυνατότητα να κτυπήσει με ρουκέτες, παγιδευμένα ΙΧ ή με πιστόλια, όμως οι νεαροί αντιεξουσιαστές των Πυρήνων ίσως να μην μπορούν να ανταποκριθούν σε επιθέσεις τέτοιου βεληνεκούς και μεγάλης προεργασίας. Εξάλλου κάτι τέτοιο μπορεί να εκθέσει τον κρυμμένο Χριστόδουλο. Ισως επιλεγεί πάλι επίθεση άλλου είδους, με τον Ξηρό να έχει τον ρόλο της τεχνικής υποστήριξης. Επιπλέον μας κάνει ιδιαίτερη εντύπωση πώς οι Πυρήνες που έχουν κατηγορηθεί μόνο για βομβιστικές επιθέσεις θα έπαιρναν το… φορτίο ενός τόσο αιματηρού χτυπήματος. Ισως σε περίπτωση «επιτυχίας» εμφανιζόταν μια άλλη οργάνωση».\nΕνα κύριο σημείο ενδιαφέροντος για την ΕΛ.ΑΣ. είναι ο τρόπος οργάνωσης αυτής της επίθεσης με το δεδομένο ότι ο καταζητούμενος Χριστόδουλος Ξηρός δεν έχει μεγάλη ευχέρεια κινήσεων και ασφαλώς δεν έχει γνώσεις χρήσης υπολογιστών για τέτοιου είδους πλαστογραφήσεις.\nΒασικό σημείο έρευνας για τους αξιωματικούς της ΕΛ.ΑΣ. ήταν ο φάκελος με το βιβλίο-βόμβα. Οι αξιωματικοί της ΕΛ.ΑΣ. φέρεται να έλαβαν καταθέσεις από στελέχη της «Αποστολής» που διευκρίνισαν ότι ο φάκελος δεν είναι γνήσιος. Και αυτό διότι, όπως είπαν, περιέχει και άλλα έντυπα στοιχεία στην κάτω αριστερή πλευρά του που αφορούν τη διεύθυνση της ΜΚΟ. Σημείωσαν επιπλέον ότι ουδέποτε είχαν οποιαδήποτε αλληλογραφία με άτομα στη Φωκίδα. Οι αστυνομικοί πιθανολογούν ότι ο φάκελος «κατασκευάστηκε» από συνεργό του Χρ. Ξηρού που αντέγραψε τον λογότυπο από τον διαδικτυακό τόπο της «Αποστολής».\nΣύμφωνα με ορισμένες πηγές αστυνομικοί της Ιτέας επικοινώνησαν λίγη ώρα μετά την παραλαβή του δέματος με ανθρώπους της εκκλησιαστικής οργάνωσης οι οποίοι τους ενημέρωσαν ότι «ποτέ δεν είχαν στείλει οτιδήποτε». Οι αστυνομικοί υπενθύμιζαν ότι και σε άλλες περιπτώσεις κύριο μέλημα των μελών της Συνωμοσίας ήταν να στέλνουν φακέλους-βόμβα με «αληθοφανή» συσκευασία και αποστολείς, έχοντας προχωρήσει προηγουμένως σε εμπεριστατωμένη έρευνα. Στον πρώην διοικητή της Αντιτρομοκρατικής έστειλαν δέμα-βόμβα (σ.σ.: πάλι από τη Θεσσαλονίκη, οι δράστες συνελήφθησαν) που υποτίθεται ότι το είχε στείλει ο συνταξιούχος αστυνομικός αδελφός του, κ.ο.κ.\nΟι αστυνομικοί στέκονται ακόμη και στο «πώς τα μέλη των Πυρήνων και ο Χρ. Ξηρός πληροφορήθηκαν τις σχέσεις του διοικητή με την Εκκλησία, και μάλιστα σε διάστημα μόλις 20-25 ημερών που μεσολάβησαν από τον θάνατο του αλβανού κακοποιού Ιλία Καρέλι. Εχουμε ως κύριο σενάριο να ήταν βασικός πληροφοριοδότης τους κάποιος κρατούμενος από τις φυλακές Μαλανδρίνου. Ομως το ΑΤ Ιτέας δεν έχει σχετική αρμοδιότητα, αυτό το κάνει το ΑΤ Αμφισσας. Ο Καρέλι μεταφέρθηκε στην Ιτέα μετά τον φόνο του αρχιφύλακα Γιώργου Τσιρώνη επειδή υπήρχε μεγάλος αριθμός κρατουμένων στην Αμφισσα. Ο Χρ. Ξηρός στόχευσε να σκοτώσει τόσους ανθρώπους μέσα στο Τμήμα – θα κινδύνευαν και πολίτες που ήσαν εκεί για έκδοση ταυτοτήτων -, παρ’ ότι δεν προέκυψε από πουθενά πως οι αστυνομικοί του συγκεκριμένου τμήματος είχαν οποιαδήποτε σχέση με τον ξυλοδαρμό μέχρι θανάτου του Καρέλι. Στην προκήρυξη υπάρχει μια ασαφής αναφορά για «αποσιώπηση της ευθύνης των αστυνομικών της Ιτέας», χωρίς να επικαλείται κάτι άλλο που να εξηγεί ένα τέτοιο αιματηρό χτύπημα».


Αυτοκινούμενο marlin 65G.Ford 2.4\nαπό Μακης Γερακης Την / Το Δευ Μάης 12, 2014 9:09 pm\nΘέλω να σας παρουσιάσω το αυτοκινούμενο μου μάρκας ford 2.4 με οικίσκο Marlin 65G.\nΤο αυτοκίνητο είναι μεταχειρισμένο και αποκτήθηκε τα Χριστούγεννα του 2013.Εχει άδεια του 2004, αφού κυκλοφόρησε σαν καινούργιο στην Ελλάδα εκείνη την χρονιά.\nΜια απλή περιγραφή θα προσπαθήσω να σας κάνω εδώ.\nΕχει δυό κρεβάτια διπλά.Ενα στο πίσω μέρος πάνω από το γκαράζ και ένα επάνω από τον οδηγό.\nΤο κουπέ του γίνεται και αυτό ένα διπλό κρεβάτι όταν δεν χρησιμεύει γιά τραπεζαρία.\nΤουαλέτα με ντουζιέρα αρκετά άνετη (ακόμη και γιά εμένα που έχω ένα πρόβλημα αναπηρείας).\nAir condition Dometic.Οροφής.\nBoiler γιά ζεστό νερό.\nΚουρτινάκια συσκότισης σε όλα τα παράθυρα συμπεριλαμβανομένων και του οδηγού.\nΠοδηλατιέρα γιά δυό ποδήλατα.\nΔυό φυάλες υγραερίου.\nΣτην οροφή υπάρχει φωτοβολτα'ι'κό, που παρέχει στις δυό μπαταρίες του σπιτιού την απαραίτητη φόρτιση, έτσι ώστε να έχω πάντα και παντού ρεύμα γιά φωτισμό, ακόμα και καταχείμωνο.(Οι μπαταρίες είναι δυό 100 αρες αργής εκφόρτισης.)\nΒάζοντας και εγώ λιγάκι το χεράκι μου ..τοποθέτησα φωτισμό με led μειώνοντας έτσι την κατανάλωση.\nΣχετικά με το αυτοκίνητο.....\nΤο αυτοκίνητο έχει διπλούς τροχούς πίσω.\nΑερόσουστες με εύκολη ρύθμιση από την θέση του οδηγού.\nΕξτρα σχάρα γιά μοτοσυκλέτα.(Αφαιρούμενη).\nΠρόσφατα τοποθετήθηκε gps.\nΜετά από μιά ειδική μετατροπή(λόγω της αναπηρείας μου) το αμπραγιάζ του είναι πλέον ηλεκτρικό.\nΟ χειρισμός του απλός.Αλλάζω ταχύτητα, αλλά κάθε φορά που πρέπει να γίνεται αυτό, σκεπάζω με τα δάκτυλα μου τον λεβιέ ταχυτήτων, που έχει τον αισθητήρα του αμπραγιάζ.\nΘα ήθελα να δω παρουσιάσεις και των δικών σας μέσων διαφυγής από την καθημερινότητα, εάν αυτό είναι δυνατόν βέβαια.\nΕτσι γιά να έχουμε μιά εικόνα της παρέας μας.\nΦωτογραφίες του εσωτερικού θα παρουσιάσω στο εξής.Αυτή την στιγμή έχω μόνο εξωτερικές.\nΕυχαριστώ γιά την υπομονή σας.\nΑπ: Αυτοκινούμενο marlin 65G.Ford 2.4\nαπό Μακης Γερακης Την / Το Δευ Μάης 12, 2014 9:17 pm\nαπό stefanos Την / Το Τρι Μάης 13, 2014 6:37 am\nΜάκη καλοτάξιδο ,να το χαίρεσε εσύ και η οικογένεια σου\nαπό ladakias Την / Το Τρι Μάης 13, 2014 7:37 am\nκαλοταξιδο βαλε μερικες φωτο απο το εσωτερικο\nαπό mediterraneo Την / Το Τρι Μάης 13, 2014 9:14 am\nKαλα χιλιομετρα με το νεο σπιτακι σου.Ελπιζω συντομα να τα παρκαρουμε διπλα,ολοι οι συνφουρμιστες .Το δικο μου ενα ADRIA 660 SP ,με σχεδον ιδιους χωρους,ειναι η εξοδος απ' την ...μιζερια των ημερων.\nαπό Μακης Γερακης Την / Το Τρι Μάης 13, 2014 9:15 am\nΣας ευχαριστω παιδια για τις ευχες σας.\nΘα βαλω και φωτογραφιες απο το εσωτερικο, απλα πρεπει να βγαλω καποιες καλες.\nΜεχρι τωρα δεν εχω βγαλει καλες και περιγραφικες φωτογραφιες.Σημεραυριο ομως θα αναρτησω .\nαπό Μακης Γερακης Την / Το Τρι Μάης 13, 2014 10:09 am\nΜερικες φωτογραφιες φρεσκες φρεσκες...\nΜια γενικη αποψη του χωρου προς τα εμπρος.\nαπό Μακης Γερακης Την / Το Τρι Μάης 13, 2014 10:17 am\nΟ χωρος προς τα πισω.\nαπό Μακης Γερακης Την / Το Τρι Μάης 13, 2014 10:19 am\nαπό Μακης Γερακης Την / Το Τρι Μάης 13, 2014 10:20 am\nΟ χωρος της τουαλετας.\nαπό Μακης Γερακης Την / Το Τρι Μάης 13, 2014 10:22 am\nΤο ''ματακι'' που διαβαζει την επιθυμια για αμπραγιαρισμα.\nαπό Μακης Γερακης Την / Το Τρι Μάης 13, 2014 10:31 am\nΠραγματι η επιθυμια μου ειναι καποια στιγμη να βρεθουμε απο κοντα ολοι οι φιλοι.Τα οικονομικα ετσι οπως εχουν εξεληχθει, δεν μας επιτρεπουν μεγαλες διαδρομες.Τελικα ομως αυτο που μετραει, ειναι η θεληση για παρεα και φυση.\nαπό ladakias Την / Το Παρ Μάης 16, 2014 4:22 pm\nμακη ειναι παρα πολυ καλο.\nαπό Batfalcon Την / Το Παρ Ιουν 27, 2014 10:57 am\nΑυτό το σύστημα με το ηλεκτρικό αμπραγιάζ, κατανοώ ότι επενερεγεί ηλεκτρικά κάνοντας ότι θα έκανε το αριστερό πόδι, αλλά δεν κατανοώ πως αφήνει μαλάκα το αμπραγιάζ όταν θες να ξεκινήσεις σιγα σιγά.\nαπό Μακης Γερακης Την / Το Παρ Ιουν 27, 2014 11:37 am\nΜιχαλη ακου πως δουλευει:\nΟταν επιλεγεις να αμπραγιαρει, αυτο περνει παραμετρους απο το φρενο μεσω της βαλβιδας των στοπ, απο το γκαζι μεσω ενος δευτερου γκαζιου, που ειναι τοποθετημενο πανω στο κανονικο γκαζι, απο το στροφομετρο, αλλα και απο το κοντερ.Ετσι αναλογα με την κατασταση του οχηματος εκεινη την στιγμη επεξεργαζεται τα δεδομενα και κανει συμφωνα με το προγραμμα του.Οποτε οταν κανω κινηση για να ξεκινησει το οχημα το αμπραγιαζ λειτουργει ακριβως οπως το σειριακο.Αλλωστε αυτο το συστημα το κατασκευαζει η ομαδα του τεως πρωταθλητη της φορμουλα 1 του Γκλε'ι' Ρεγκατζόνι, που μετα απο μια κατασταση παραπληγιας λογω ατυχηματος, οργανωσαν και πραγματοποιησαν αυτη την ιδεα, για να συνεχισει να τρεχει στους αγωνες, ενω επειτα το εκαναν πιο παραγωγικο και ετσι το απολαμβανουν οσοι εχουν προβληματα κινητικοτητας.\nΑπο αυτη την ομαδα προηλθε, απο οτι μου εχει πει ο αντιπροσωπος και τεχνιτης που μου το εγκατεστησε, το γνωστο σε ολους μας σειριακο συστημα ταχυτητων, που πλεον κυκλοφορει σε πολλες μαρκες αυτοκινητων.\nΗ τρέχουσα ημερομηνία/ώρα είναι Τετ Δεκ 19, 2018 1:51 pm


"Σαλάμια" οι μαθητές στα σχολεία της Κορινθίας! 27 μαθητές σε κάθε τμήμα λόγω συμπτύξεων! (video) - PeloponnisosNews Online\nΑρχική Χωρίς κατηγορία “Σαλάμια” οι μαθητές στα σχολεία της Κορινθίας! 27 μαθητές σε κάθε τμήμα...\n“Σαλάμια” οι μαθητές στα σχολεία της Κορινθίας! 27 μαθητές σε κάθε τμήμα λόγω συμπτύξεων! (video)\nΣτα όρια τους βρίσκονται σήμερα πολλά σχολικά τμήματα στο νομό Κορινθία. Λειτουργούν με αριθμό μαθητών 27 (!), αριθμό που κυμαίνεται ,αν δεν είναι, στο όριο των αντοχών και του επιτρεπτού βεβαίως, μιας και εύκολα σκέφτεται κανείς πως η Πολιτεία, προς εξοικονόμηση χώρου και προσωπικού, δεν θα δίσταζε να βάλει σε μια αίθουσα ακόμα και 40 παιδιά!\nΗ εκπαίδευση έχει κάνει δεκάδες βήματα πίσω, τότε που στα ορεινά χωριά και της Κορινθία ελλείψη αιθουσών και δασκάλων έμπαιναν σε μια αίθουσα 2 και 3 τάξεις μαζί για να διδαχτούν από ένα μόλις δάσκαλο! Υπάρχουν πολλές μαρτυρίες, ανάμεσα τους και του γράφοντος, που λένε πως σε χωριό ορεινού δημοτικού διαμερίσματα , η 2η τάξη η 5η και η 6η έκαναν μάθημα μαζί στην ίδια αίθουσα και αντίστοιχα η 1η , η 3η και η 4η στην 2η αίθουσα του σχολείου.\nΤότε ο δάσκαλος ανάλογα με το σε ποια τάξη έκανε μάθημα, παρότρυνε τα υπόλοιπα παιδιά να κάνουν ησυχία δίνοντας τους μια άλλη ενασχόληση. Πολλαπλή εκπαίδευση αφού τα δευτεράκια έκαναν και μαθήματα της 6ης; Μπορείς να το δεις και έτσι!\nΣήμερα, τι κι αν έχει περάσει μια 20ετία, αντικρύζουμε τμήματα υπεράριθμα, ευτυχώς όχι ακόμα 2 και 3 τάξεις στην ίδια αίθουσα, μ έναν αριθμό όμως ο οποίος δεν δρα υποστηρικτικά στο εκπαιδευτικό έργο.\nΣύμφωνα με την ΕΛΜΕ Κορινθίας υπάρχουν τμήματα με 27 και 28 παιδιά και αυτή η κατάσταση δημιουργήθηκε από την επιταγή του Υπουργείου να μειωθεί το προσωπικό!\nΤην ώρα δηλαδή που μιλούμε για κενά ακόμα και σήμερα μήνα Δεκέμβρη ( μόλις προχθές είδαμε την πορεία του μουσικού σχολείου Κορίνθου γι αυτά τα κενά)το Υπουργείο ακολουθώντας τις οδηγίες της Τρόικα, μιλά για μειώσεις σε εκπαιδευτικό προσωπικό και στοιβάζει λοιπόν τα παιδιά στις αίθουσες αφού… δεν μπορεί να τους πει «καθίστε σπίτι».\nΠαναγιώτης Ντούλας – Πρόεδρος Α ΕΛΜΕ Κορινθίας\nΑυτή την στιγμή όσον αφορά τα κενά , μήνας Δεκέμβρης και έχουμε πάνω από τριάντα κενά , είναι χαρακτηριστικό ότι έχουμε εφτά κενά στους καθηγητές της αγγλικής, έχουμε πέντε κενά στους καθηγητές της φυσικής , χημείας, βιολογίας και μάλιστα αυτά τα κενά προέκυψαν από αθρόες συμπτύξεις τμημάτων σε σχολεία όπως το 1ο λύκειο, όπως το ΕΠΑΛ στο Λουτράκι , όπως το 3ο Γυμνάσιο κ.λ.π με αποτέλεσμα να έχει αυξηθεί ο αριθμός των παιδιών σε κάθε αίθουσα, σε κάθε τμήμα, στο όριο τους , στα 27 παιδιά, από εκεί που είχαμε 22, 23 και με ότι αποτέλεσμα καταλαβαίνεται ότι μπορεί να έχει αυτό στο παιδαγωγικό. Όσον αφορά τα μουσικά σχολεία , τα μουσικά είναι για χρόνια ο αδύναμος κρίκος της εκπαίδευσης και εδώ στην Κορινθία μέχρι και την Δευτέρα, ουσιαστικά είχαμε πάνω από δέκα κενά , δεκατρία κενά καταγεγραμμένα με επίσημα στοιχεία είναι αυτά που σας λέω, με στοιχεία της διεύθυνσης όχι δικά μας. Δεκατρία κενά σε ειδικότητες για μουσικά όργανα κ.λ.π και αυτό δείχνει και την αντιμετώπιση που έχει η μουσική εκπαίδευση και γενικά η καλλιτεχνική εκπαίδευση από το υπουργείο μας.\nΆρης Χαρμπίλας – Καθηγητής / Πρώην Πρόεδρος Α ΕΛΜΕ Κορινθίας\n«Υπάρχουνε ακόμα ελλείψεις και στην Κορινθία, έχουμε 26 εκπαιδευτικά κενά και οκτώ μάλιστα επιπλέον αφορούν το μουσικό. Το λέμε συμβατικά οκτώ κενά , είναι γύρω στις 170 ώρες μουσικών μαθημάτων, τα λέω αυτά γιατί μιλήσαμε με τον σύλλογο γονέων.»\nΠροηγούμενο άρθροΈνα καλάθι γεμάτο.. αγάπη στο Ιδιωτικό ΚΤΕΟ Autovision για Ευθύμειο Κέντρο και Χαμόγελο του παιδίου (video)\nΕπόμενο άρθροΣιλό «ρούφηξε» 33χρονο στην Σπάρτη


Anassa Organics το ελληνικό τσάι | businesslife.gr\nΌταν το τσάι του βουνού γίνεται ντελικατέσεν, δύο πρώην τραπεζικά στελέχη γυρίζουν από το Λονδίνο με τέσσερα βραβεία Great Taste Awards\nΟι νέοι άνθρωποι που δοκιμάζονται από την κρίση πρέπει “να αλλάξουν τρόπο σκέψης. Η φύση τους περιμένει. Να τη δουν και να σκεφτούν τι θα κάνουν”. Ένα τέτοιο παράδειγμα και μάλιστα το καλύτερο είναι η Αφροδίτη Φλώρου και η Γιάννα Ματθαίου, η ψυχή αλλά ουσιαστικά και το μοναδικό προσωπικό της Anassa Organics . Οι ίδιες μπορεί να μην είναι μία ακόμη περίπτωση θυμάτων της κρίσης ήταν όμως η επιτακτική ανάγκη να βγουν από το γραφείο και να μετρήσουν τις δικές τους δυνάμεις.\nΤραπεζικά στελέχη και οι δύο βρίσκονταν στα διαλείμματα της δουλειάς και κατέληγαν την συζήτηση: “πρέπει να κάνουμε κάτι δικό μας”. Η σκηνή επαναλήφθηκε πολλάκις και πριν από περίπου δυόμιση χρόνια, όταν η ανεργία μήνα με τον μήνα δοκίμαζε τα νέα υψηλά της και το να αφήσεις μία θέση στελέχους σε τράπεζα θεωρούνταν “αυτοκτονία”, πήραν απόφαση να κάνουν το όνειρο τους πραγματικότητα.\n“Το ρισκάραμε απίστευτα” θα παραδεχθεί σήμερα η Γιάννα “το πιστεύαμε όμως”. Πλάνο συγκεκριμένο δεν υπήρχε, ξεκίνησαν με το μέλι όμως ένα ταξίδι στην Θεσσαλονίκη και στο ΕΘΙΑΓΕ ήταν αυτό που έδωσε την πρώτη ανάσα στην επιχειρηματική τους προσπάθεια.\nΚορίτσια της πόλης και οι δύο δεν είχαν ιδέα από τσάι και αρωματικά φυτά. Οι άνθρωποι του ΕΘΙΑΓΕ που ήταν και αυτοί που τους “έριξαν την ιδέα” μαζί με αυτούς του Αριστοτέλειου Πανεπιστημίου ήταν οι πρώτοι τους δάσκαλοι και εκείνοι που τους έφεραν σε επαφή με τους παραγωγούς.\nΑν οι μεγάλες τεχνολογικές εταιρείες ξεκίνησαν μέσα σε ένα γκαράζ η Anassa πήρε ζωή μέσα σε μία κουζίνα. “Περάσαμε μήνες, δοκιμάζοντας τις γεύσεις, τις συσκευασίες, τον τρόπο που θα τοποθετούνταν το προϊόν μέσα. Δεν είχαμε ούτε τα μέσα, ούτε τις γνώσεις. Όμως είχαμε θέληση και σαφή εικόνα που θέλαμε να το κατευθύνουμε. Ξεκινήσαμε να κάνουμε την ετικέτα και την συσκευασία και την ετικέτα και αλλάξαμε δύο εταιρείες καθώς αυτό που βλέπαμε δεν ήταν αυτό που είχαμε ονειρευτεί” αναφέρει η Γιάννα. Οι δύο τους ήταν αυτές που τον πρώτο καιρό έκαναν την διαλογή σε κάθε συσκευασία, που έκαναν το πακετάρισμα και την διανομή.\nH εταιρεία ξεκίνησε να πουλάει πριν μόλις εννέα μήνες με ένα stand στο Golden Hall. H Αφροδίτη εξηγεί: “Μας έκανε μεγάλη εντύπωση, που ενώ στην αρχή οι περισσότεροι ήταν δύσπιστοι απέναντι στο τσάι του βουνού, μετά έρχονταν και ξαναπαίρνανε, είτε για δώρα είτε για τους ίδιους. Και ειδικά σε μία δύσκολη οικονομικά εποχή, πράγμα που αποδεικνύει ότι η ποιότητα είναι κάτι που εκτιμάται”. Και όταν μιλάμε για ποιότητα αξίζει να αναφέρουμε ότι μέσα στις συσκευασίες π.χ. από το τσάι του βουνού μπαίνει μόνο ο ανθός και κάποια φύλλα από βιολογικά και ελληνικής προέλευσης φυτά που οι δύο φίλες επιλέγουν στο χέρι.\nΌτι δεν ταιριάζει στα ποιοτικά τους κριτήρια το διαθέτουν στους συνεργάτες τους στην Φαρμακευτική Σχολή Αθηνών για μελέτες. Ένα από τα “παράπονα” που έχουν είναι ότι δεν έχουν την κρατική στήριξη σε ποιοτικούς ελέγχους που θα ήθελαν να κάνουν ώστε να διπλό και τριπλοτσεκάρουν την ποιότητα της πρώτης ύλης και την παντελή έλλειψη φυτοφαρμάκων. Σε ένα μεγάλο βαθμό καταφεύγουν στα εργαστήρια των σχολών για να είναι 100% σίγουρες ότι τα πιστοποιημένα προϊόντα που λαμβάνουν από τους Έλληνες παραγωγούς είναι αυτά που τους έχουν συμφωνήσει σε επίπεδο ποιότητας.\n“Φέτος αναγκαστήκαμε να πούμε πολλά όχι σε εμπορικές συνεργασίες και σε αγορές του εξωτερικού. Η ποσότητα που είχαμε εξαντλήθηκε πολύ πιο γρήγορα από ότι είχαμε υπολογίσει και καθώς θέλαμε να είμαστε συνεπείς απέναντι σε αυτούς που μας στήριξαν στα πρώτα μας βήματα δεν προχωρήσαμε σε νέες αγορές. Στην δεύτερη χρονιά, που ξεκινάει αυτή την περίοδο καθώς συγκεντρώθηκε η σοδειά του καλοκαιριού μιλάμε για τετραπλάσιες ποσότητες οπότε μπορούμε να ανοιχτούμε και σε νέα σημεία. Η έλλειψη ποιοτικής, βιολογικής και ελληνικής πρώτης ύλης όμως παραμένει το Νο1 πρόβλημα αυτή την στιγμή για ακόμη πιο δυναμική επέκταση”\nΣτελέχη που γνωρίζουν από την προώθηση, η τελευταία τους δουλειά ήταν στις πιστωτικές κάρτες της Eurobank, είχαν καταστρώσει σχέδιο ανάπτυξης το οποίο έμεινε στα χαρτιά λόγω επιτυχίας. “Όσο περίεργο και αν ακούγεται δεν εφαρμόστηκε στρατηγική πωλήσεων και ανάπτυξης καθώς η ζήτηση ήταν τέτοια που δεν επέτρεπε την υλοποίηση όποιων σχεδίων προϋπήρχαν. Ουσιαστικά αντί να βγούμε εμείς προς τα έξω και να προωθήσουμε το προϊόν έρχονταν και μας έβρισκαν λίγο μετά από την πρώτη τοποθέτηση του προϊόντος στα Duty Free. Για εμάς υπάρχει μία σημαντική ικανοποίηση καθώς εξαργυρώνουμε τόσο τους κόπους μας όσο και την προσήλωση μας στην ποιότητα”.\nΗ κουβέντα έρχεται και στο ελληνικό παράδοξο. Σε μία χώρα που τα βουνά της είναι γεμάτα από αρωματικά φυτά που προσφέρονται για ροφήματα κυριαρχούν, ειδικά στην αγορά του τσαγιού, οι πολυεθνικές. “Είναι κάτι στο οποίο φταίμε και εμείς. Έρχεται ο τουρίστας από την άκρη του κόσμου και αντί να τον εκπαιδεύσεις και να του μάθεις το τσάι του βουνού του προσφέρεις στο ξενοδοχείο το ίδιο τσάι που μπορεί να βρει σε όλο τον πλανήτη. Για εμάς είναι ντροπή, έχουμε από τα καλύτερα τσάγια στον κόσμο και δεν κάνουμε τίποτα να τα προωθήσουμε”\n“Ήταν η πρώτη φορά που ελληνική εταιρεία παίρνει τέσσερα βραβεία στην κατηγορία ροφήματα. Οι Άγγλοι είναι ένας λαός που δύσκολα μπορεί να αποδεχθεί ότι υπάρχουν καλύτερα τσάγια από τα δικά τους, είναι συγκεκριμένοι οι τύποι τσαγιού που τους αρέσουν αλλά και αρκετά εκπαιδευμένοι σε αυτό το είδος.\nΤα ελληνικά βότανα επειδή είναι από την φύση τους ιδιαίτερα πλούσια σε αιθέρια έλαια δεν τα συνηθίζει κάποιος εύκολα. Στον διαγωνισμό είχαμε να ανταγωνιστούμε προϊόντα με πρόσθετα, με έξτρα αιθέρια έλαια και παρ’ολα αυτά καταφέραμε να αποσπάσουμε τέσσερα βραβεία. Στην αρχή δεν το πιστεύαμε. Απέναντι σε πολυεθνικές που έχουν ιστορία δεκαετιών για να μην πω αιώνων στον συγκεκριμένο τομέα καταφέραμε εμείς, που είμαστε μια μικρή εταιρεία με εμπειρία μηνών, να διακριθούμε”.\nΤο αυτοκόλλητο “Great Taste Awards 2014” αποτελεί σίγουρα ένα κλειδί-πασπαρτού που ανοίγει όλες τις πόρτες του εξωτερικού. Σήμερα τα ροφήματα της Anassa είναι ήδη τοποθετημένα σε καταστήματα ντελικατέσεν σε Βερολίνο, Παρίσι, Βρυξέλλες, Μπορντό, Λονδίνο και Στοκχόλμη ενώ έχουν ξεκινήσει οι διαδικασίες για την είσοδο στην αγορά της Αμερικής και της Ρωσίας.\nΤα τέσσερα βραβεία ήρθαν να προστεθούν στο χρυσό για την συσκευασία (από το ελληνικό γραφείο design MNP), στα Europeans Design Awards 2014 καθώς και του Ελληνικού Βραβείου Επιχειρηματικότητας που με την χρηματοδότηση του βοήθησε να δημιουργηθεί το συσκευαστήριο που αποτελεί και την ώθηση για ακόμη μεγαλύτερες ποσότητες.\nΤα νέα τους σχέδια είναι πέρα από τις αγορές του εξωτερικού να ανοιχθούν σε αυτή των επιλεγμένων ξενοδοχείων, εστιατορίων και καφέ “ώστε να μπορεί κάποιος να πιεί και ένα ελληνικό ρόφημα” παρεμβαίνει η Αφροδίτη υπενθυμίζοντας την συζήτηση που είχαμε πριν.


10 Φανταστικές ιδέες για εξωτερικό φωτισμό μπαλκονιού! | exypnes-idees.gr\nΑρχική Διακόσμηση 10 Φανταστικές ιδέες για εξωτερικό φωτισμό μπαλκονιού!\n10 Φανταστικές ιδέες για εξωτερικό φωτισμό μπαλκονιού!\nΤο μπαλκόνι μας είναι ένας πολύ σημαντικός χώρος, αφού εκεί μπορούμε να χαλαρώσουμε, έτσι χρειαζόμαστε έναν φωτεινό και κομψό χώρο. Θα σου δείξω μερικές από τις πιο όμορφες ιδέες για εξωτερικό φωτισμό μπαλκονιού, για να επιλέξεις τον ιδανικό για εσένα.\nΜπορείς να χαρίσεις φως και ρομαντική διάθεση με διάφορα διακοσμητικά λαμπάκια, είτε κρεμαστά, είτε δαπέδου, ή να δεις τον χώρο να μεταμορφωνεται εντυπωσιακά με φωτιστικά δαπέδου ή εντυπωσιακά φωτιστικά οροφής. Ακόμα τα σποτ είναι ιδιαίτερα κομψά και λειτουργικά και χαρίζουν ατμοσφαιρική διάθεση στο μπαλκόνι.\n10 Υπέροχοι τρόποι για εξωτερικό φωτισμό μπαλκονιού!\n1) Με φαναράκια\nΤα φαναράκια ταιριάζουν σε κάθε μπαλκόνι και αναδεικνύουν τη ρομαντική ή ρετρό πλευρά του. Μπορείς να βρεις μεγάλα φαναράκια δαπέδου και να προσθέσεις κεριά, ή να κρεμάσεις κάποια φαναράκια από την οροφή και να έχεις έτσι έναν πανέμορφο τρόπο να φωτίσεις τον χώρο.\nΜπορείς να δεις εδώ 9 Πανέμορφα ανοιξιάτικα λουλούδια για το μπαλκόνι σου!\n2) Οροφής και κρεμαστά φώτα\nΤα φωτιστικά οροφής τα έχουμε συνδέσει με εσωτερικούς χώρους, αλλά αν προσθέσεις ένα στο μπαλκόνι σου , θα δεις πως ο χώρος θα γίνει πιο “ζεστός” και φιλικός. Ανάλογα με το ύφος του φωτιστικού, χάρισε στυλ και κομψότητα σε εξωτερικούς χώρους.\n3) Διακοσμητικά φώτα\nΤα διακοσμητικά φωτιστικά είναι εξαιρετικά εντυπωσιακά και πρωτότυπα. Μπορείς να βρεις μεγάλες μπάλες ή άλλα σχέδια φωτιστικών και να φτιάξεις έτσι μια γοητευτική και μοντέρνα γωνιά για εσένα και τους καλεσμένους σου.\nΤα σποτάκια είναι ιδανική λύση για εξωτερικό φωτισμό, αφού δεν χρειάζεσαι άπλετο φως για να μπορείς να χαρείς το μπαλκόνι σου. Μπορείς να τα προσθέσεις στην οροφή αλλά και σε τοίχους και να δημιουργήσεις ένα άρτιο αισθητικά αποτέλεσμα.\nΜπορείς να βρεις λαμπάκια που δεν παραπέμπουν σε Χριστουγεννιάτικα και να γεμίσεις με αυτά τα κάγκελα του μπαλκονιού. Με αυτόν τον τρόπο θα έχεις ένα εντυπωσιακό αποτέλεσμα που θα επεκτείνεται κατά μήκος και να χαρίσει κομψή εμφάνιση. Ενδείκνυται για μεσαίους και μεγάλους χώρους.\n6) Κρεμαστές λάμπες\nΟι κρεμαστές λάμπες ταιριάζουν παντού και χαρίζουν μια ρετρό σικ εμφάνιση. Αν έχεις και κουρτίνες να προσθέσεις στο μπαλκόνι, τότε το αποτέλεσμα θα είναι σίγουρα κομψό και μαγευτικό.\n7) Λάμπες φθορίου\nΟι λάμπες φθορίου είναι τέλειες για κάποιον που θέλει πολύ φως, χωρίς να επιβαρύνουν τον χώρο. Ανάλογα το μήκος του μπαλκονιού, μπορείς να προσθέσεις λίγες μεγαλύτερες η πολλές και μικρότερες σε μέγεθος.\n8) Με κρυφό φωτισμό\nΟ κρυφός φωτισμός χαρίζει στυλ όπου και αν τον προσθέσεις, καθώς αλλάζει το βάθος και τη όψη ενός χώρου. Στο μπαλκόνι σου, μπορείς να το βάλεις είτε από την οροφή είτε από το δάπεδο και να έχεις έναν χώρο βγαλμένο από περιοδικό.\n9) Επιτοίχιες λάμπες και φωτάκια\nΑν σου αρέσει η νεανική και μοντέρνα διάθεση, τότε τα πολλά μικρά φωτάκια, κρεμαστά και επιτοίχια, είναι τέλεια για εσένα. Η ατμόσφαιρα μαζί με το άπλετο αλλά διακριτικό φως που χαρίζουν, θα σε ανταμείψουν για την επιλογή σου.\n10) Φωτιστικά δαπέδου\nΤα φωτιστικά δαπέδου είναι από τις πιο όμορφες και κομψές επιλογές για ένα μπαλκόνι. Αν το μέγεθος του, στο επιτρέπει πρόσθεσε ένα ή περισσότερα φωτιστικά που θα χαρίσουν στυλ και φινέτσα στο χώρο.\nΜπορείς να δεις ακόμα 27 Φανταστικές κούνιες για τον κήπο ή το μπαλκόνι σου!\nΟ εξωτερικός φωτισμός μπαλκονιού, μπορεί να μεταμορφώσει τον χώρο και να του χαρίσει φως και κομψότητα. Ανάλογα το στυλ και στη διάθεση σου, επίλεξε τον ιδανικό για εσένα τρόπο για να χαρίσεις μοντέρνα και σικάτη εικόνα στο μπαλκόνι σου.\nΠροηγούμενο άρθροΠώς να κάνεις ηχομόνωση στο δωμάτιο ή το σπίτι σου!\nΕπόμενο άρθρο4 DIY scrub για να κάνεις απολέπιση στις σκασμένες φτέρνες σου!


ΝΗΡ » SOLtrade\nΕΕΕ, ΕΥΔΑΠ, ΦΟΥΡΛΗΣ: Σημειώσεις από τη μικρή ως τη μεγάλη εικόνα\n12 Ιουνίου 2019 22 Φεβρουαρίου 2021 Solwn\tΓράψτε ένα σχόλιο\nΜια ματιά σε τρεις τίτλους που έχουμε να δούμε καιρό, με λίγες σημειώσεις στα μηνιαία, εβδομαδιαία και ημερήσια διαγράμματα\nΓΔ, FTSE, ΔΤΡ: Αποτυχία απενεργοποίησης καθοδικών σχηματισμών – DOW JONES (Goldfish) – ΠΕΙΡΑΙΩΣ: Ο ΩΚΩ κι οι στόχοι του\n26 Νοεμβρίου 2018 22 Φεβρουαρίου 2021 Solwn\tΓράψτε ένα σχόλιο\nΣυντονισμένη αποτυχία να δώσουν κλείσιμο πάνω από το επίπεδο ενεργοποίησης των σχηματισμών διπλής κορυφής είχαν σήμερα και οι τρεις πιο σημαντικοί δείκτες της αγοράς που κατάφεραν να χάσουν όλα τα σημαντικά ενδοσυνεδριακά κέρδη τους. Οι πωλητές δεν έχασαν την ευκαιρία να κάνουν και πάλι αισθητή την παρουσία τους θυμίζοντας ότι οι εκροές λόγω του re balancing δεν έχουν ακόμα ολοκληρωθεί.\nΟΠΑΠ, ΕΛΠΕ, JUMBO, COCACOLA, FTSE, ΓΔ: Σημειώσεις σε προβληματικές εικόνες\n20 Ιουνίου 2018 22 Φεβρουαρίου 2021 Solwn\tΓράψτε ένα σχόλιο\nΠολύ κακή η εικόνα της αγοράς σήμερα με αρκετά χαρτιά να απογοητεύουν ακόμα μια μέρα. ΟΤΕ και ΜΥΤΙΛ δεν αντέδρασαν ούτε σήμερα παρά τα όσα είδαμε στα πρωινά σχόλια. Προβληματική η εικόνα στον ΟΠΑΠ που ενεργοποίησε και πάλι τον ΩΚΩ του, παρά το γεγονός ότι άλλαξε πρόσφατα την ημερήσια τάση του, χωρίς να καταφέρει όμως να ενεργοποιήσει τον σχηματισμό του διπλού πυθμένα με κλείσιμο πάνω από τα 9,76 ευρώ, παρ'ότι για 4 συνεχόμενες συνεδριάσεις το είχε καταφέρει ενδοσυνεδριακά. Σε περίπτωση που δεν αντέξει η Σ πρέπει να θεωρείται βέβαιη η ακύρωση του Δ.Π και η νέα αλλαγή τάσης.\nΓΕΝΙΚΟΣ ΔΕΙΚΤΗΣ: Ανασκόπηση στη μεγάλη και τη μικρή εικόνα\n17 Ιουνίου 2018 22 Φεβρουαρίου 2021 Solwn\tΓράψτε ένα σχόλιο\nΜια ματιά στα διαγράμματα με την μεγάλη μέχρι και την μικρή εικόνα με μερικά σχόλια που υπενθυμίζουν τα κριτήρια που κατά την άποψή μας προσδιορίζουν την τάση του δείκτη στα διάφορα time frames.\nΓΕΝΙΚΟΣ ΔΕΙΚΤΗΣ: Ανασκόπηση – Βασικό σενάριο κίνησης για τις επόμενες ημέρες (Nek)\n25 Φεβρουαρίου 2018 26 Φεβρουαρίου 2018 Solwn\tΓράψτε ένα σχόλιο\nΟ γενικός δείκτης έχει έναν σχηματισμό κούπας και εδώ και 5 συνεδριάσεις συσσωρεύει φτιάχνοντας το χερούλι. Ανοδική διάσπαση του 850.26 σε κλείσιμο ή του 856.19 ενδοσυνεδριακά ενεργοποιεί τον σχηματισμό με ελάχιστο στόχο τις 895-896 μονάδες.\nΕκτός του σχηματισμού κούπας-χερούλι, μπορούμε κάλλιστα τον σχηματισμό που έκανε ο ΓΔ στα χαμηλά να τον θεωρήσουμε και ADAM & EVE και φυσικά δίνει ακριβώς τον ίδιο στόχο.\nΚυματικά στις 895-896 μονάδες βρίσκεται το 161.8% του α ή 1 ανοδικού. Παρατηρούμε δηλαδή ότι και κυματικά το fibo πάει ακριβώς(!!!) στα προηγούμενα υψηλά με λήξη 3αριού.\nΑναμένεται λοιπόν τις επόμενες ημέρες αν κι εφόσον ο ΓΔ διασπάσει τις 856.19 να κινηθούμε προς τις 895-896 μονάδες όπου θα λήξει το Β μπλε του διορθωτικού απ'όπου πιθανώς και θα συνεχίσει νότια για να καταλήξει πέριξ του προηγούμενου χαμηλού (811.54) το τελικό διορθωτικό C μπλε.\nΘυμίζουμε ότι η διόρθωση που πραγματοποιείται από τα ψηλά των 895.64 είναι επίπεδη. Οφείλει λοιπόν με βάση τη θεωρία το Β της να κινηθεί κοντά στο σημείο έναρξης του Α δηλαδή κοντά στα προηγούμενα υψηλά όπως και το τελικό καθοδικό C να λήξει και αυτό με τη σειρά του κοντά στα προηγούμενα χαμηλά, δηλαδή τη ζώνη των 800 μονάδων.\nΕάν δούμε ότι παρόλη την άνοδο DAX & DOW εμείς δεν ακολουθούμε και βολοδέρνουμε στα επίπεδα του χερουλιού τότε θα αυξηθούν οι πιθανότητες για το σενάριο που εξετάζεται παρακάτω με βάση το εβδομαδιαίο.


vagnes: ΟΤΕ ή Deutsche Telekom?\nΠεριμενα να περασει η πρωταπριλια για να μη νομισετε πως ψευδομαι, αν και στο πρωταπριλιατικο μου, κανενας σας δεν τσιμπησε...\nΒλεπω μια χρεωση στο λογαρισμο ΟΤΕ του τηλεφωνου μου 12,80€ που αφορα αναγραφη του ονοματος μου στον καθημερινο τοπικο χρυσο οδηγο!\nΠοτέ δεν ζητησα αυτην την καταγραφη και απευθυνομαι στα γνωστα τηλεφωνα 134 κλπ, που μετα απο τις "απαιτουμενες" αναρμοδιοτητες και αναγκαστικες αναμονες με διαφορα μαγνητοφωνημενα μηνυματα, φτανω μετα απο ενα 10λεπτο τελικης αναμονης (συνολικα μια ωρα), να μαθω απο τον αρμοδιο επιτελους, οτι παρολο που δεν ζητησα την αναγραφη μου στον συγκεκριμενο καταλογο, δεν απαντησα αρνητικα και εγγραφως σε μια πληροφορηση-διαφημιση, που μου εστειλαν μαζι με καποιον προηγουμενο λογαριασμο μου.\nΗ πληροφορηση αυτη ελεγε περιπου με λιγα λογια: Αν δεν επιθυμειτε την αναγραφη σας, παρακαλουμε οπως μας επιστρεψετε το παρον εντυπο εκφραζοντας την αρνηση σας!!!!!!!\nΣτην ερωτηση μου γιατι εστω αυτη η υπηρεσια στοιχιζει τοσο ακριβα δηλ. 12,8€ το διμηνο επι 6 διμηνα συν ΦΠΑ 92€ περιπου το χρονο(!!) μου απαντουν, μετα απο ελεγχο, οτι εγινε καποιο λαθος και χρεωσαν 12,80€ αντι του σωστου 6,2€, αλλα θα διορθωσουν το λαθος τους στον επομενο λογαρισμο. Στην ερωτηση μου αν εγω δεν το παρατηρουσα παλι θα γινοταν η διορθωση και ο συμψηφισμος, μου απαντησαν πως δεν υπαρχει δυνατοτητα να ελεγχονται τα λαθη χωρις ενοχληση απο τον πελατη!!!!!! Στην επομενη απαιτηση μου να σταματησει αυτη η υπηρεσια η απαντηση αρνητικη, λογω του οτι εχει δημοσιευτει πια, δεν μπορει να γινει τιποτα μεχρι τον Φεβρουαριο 2009!!!!\nΤο ιδιο ακριβως εγινε και με την αναγραφη του κινητου μου τηλεφωνου στον κυριως καταλογο με αλλη χρεωση μικροτερη, αλλά παλι χωρις τη εγγραφη συγκαταβαση μου. Το κινητο που μονο σε φιλους δινω, με την παρακληση να με παιρνουν μονο οταν δεν με βρισκουν σε σταθερο. Αυθαιρετα ο ΟΤΕ με υποχρεωνει πια να μιλω περισσοτερο στο κινητο, αδιαφορωντας ακομη και για τον πιθανολογουμενο κινδυνο που διατρεχουμε ολοι απο την σχετικη ακτινοβολια!!!!\nΤωρα λοιπον για να μη αναφερω και αλλα που συνεβησαν στον ιδιο λογαριασμο και με αναγκασαν να επισκεφτω και το πιο κοντινο καταστημα ΟΤΕ για την επιλυση και κουρασω, εγω πρεπει να συνεχισω να υποστηριζω τον Εθνικο Τηλεπικοινωνιακο Φορεα τον ΟΤΕ ή να στειλω γραμμα στην Deutsche Telekom, να ερθει οσο το δυνατον ταχυτερα στη χωρα μου και να αναλαβει το στρατηγικο ρολο του ΟΤΕ και το managment του;\nΕγω θα ειμαι ο ανθελληνας και οσοι ζητουν να μεινουν τα πραγματα ως εχουν ειναι οι Ελληνες; Οι εργαζομενοι στον ΟΤΕ η αριστερα και τοσοι αλλοι, εχουν δικιο και γω οχι;\nΟ τι Τ υχει Ε ισπραττουμε\nndn φιλε μου πολυταξιδεμενε, βοηθησε μας με την Βρετανικη και Ευρωπαϊκη σου εμπειρια, ειναι δυνατον να συμβαινουν τα ιδια και εκει;\nΑναρτήθηκε από vagnes στις 12:06:00 π.μ.\nΕτικέτες αισχος, δημοσιο, ΟΤΕ\nGrammateas 2 Απριλίου 2008 - 11:54 π.μ.\nΕγώ πάλι θα το κόψω και θα έχω μόνο κινητό. internet απο τη δουλειά. Όλοι έχουμε μία αντίστοιχη ιστορία. Τουλάχιστον είμαστε νέοι ακόμα και την παλεύουμε. Φαντάσου να είσαι 60+... Άραγε πόσα εγκεφαλικά οφείλονται στις ΔΕΚΟ;;;\nNdN 2 Απριλίου 2008 - 2:19 μ.μ.\nΔυστυχώς κάτι τέτοια συμβαίνουν και εδώ. Συνήθως όμως με τις εταιρίες τηλεφωνίας που ξεφυτρώνουν σαν μανιτάρια και όχι με την Βritish Τelecoms. Εμένα για παράδειγμα μου χρέωσε μία τέτοια εταιρία γραμμή ενώ είχα ζητήσει μόνο ιντερνετ. Αποτέλεσμα ήταν να πάρω τα χρήματα μου 3 μήνες μετά και πολύ κόπο και τηλεφωνήματα.\nΠάντωςχαίρομαι που συμφωνείς με την λογική της DT. Τα ίδια λέω και για Ο.Α και για ΟΤΕ και για τραπεζες. Η Ελλάδα πάσχει βασικά από 2 πράγματα. Αδιάφθοροι Ελεγκτικοί μηχανισμοί (που είναι υποχρέση του κράτους) και αναξιοκρατία (που πηγάζει από το βόλεμα που συνεπάγεται η θέση στο δημόσιο). Στον ιδιωτικό τομέα δεν υπάρχει θέμα παραγωγικό, αλλά θέμα εκμετάλλευσης και ασυδοσίας. Στον ευρύτερο δημόσιο τομέα το πρόβλημα είναι το ανάποδο.\nΕίμαι υπέρ των ιδωτικοποήσεων γιατί (ως αριστερός!) θεωρώ άδικο να υπάρχουν άνθρωποι που δουλεύουν και άνθρωποι που πληρώνονται για να καααααααάθονται!\nΚαι μη μου πει κανείς ότι ο ΟΤΕ είναι μετοχοπιημένος και άρα είναι ιδιωτικός, γιατί όσο διορίζεται έστω και ένας από την κυβέρνηση δεν είναι ιδιωτικός.\nΑυτά, αλλά επειδή έχει πολύ συζήτηση, θα επανέλθουμε!\nSxoliastis 2 Απριλίου 2008 - 6:13 μ.μ.\nΥποκλινόμενος στην ...λιτότητά σου στο Blog μου... θα σου απαντήσω το ίδιο λιτά οτι προτιμώ τους Γερμαναράδες...\nprasino liker 2 Απριλίου 2008 - 8:18 μ.μ.\nΕνα μεγαλο κριμα για ολον αυτο τον ξεπεσμο μας στα παντα.Αδιαφορια,ανικανοτητα, μεταθεση ευθυνων μας οδηγουν ολοταχως στο να εχομε καποιον αλλο πανω απο το κεφαλι μας.Διερωτωμαι ειμαστε τοσο ανικανοι;\nTωρα και δυο χρονια προσπαθω ναδωσω στον ΟΤΕ να καταλαβει οτι στις ασπρες σελιδες του καταχωρημενες στο Internet λειπει το πρωτο ονομα της διευθυνσης του σπιτιου μας.Δεν εχει διορθωθει ακομα και μαλιστα αφαιρεθηκε και απο τον καταλογο.Ασ μην μιλαμε λοιπον ,και ας μην δυσανασχετουμε για οποιον ελθει .\nvagnes 2 Απριλίου 2008 - 10:03 μ.μ.\nΦιλε γραμματεα, ειναι μια λυση κι' αυτο που λες, αλλα πες μου πως μπορει να ειναι καποιος υπερ μιας διαιωνισης του αυταρχισμου που επιβαλλουν οι δημοσιες ή ημιδημοσιες υπηρεσιες;\nΠως θα με πεισουν να υποστηριξω τα αιτηματα τους οταν αυτοι με καταπιεζουν με αντιδημοκρατικες αυταρχικες και παρανομες ενεργειες;\nΠως μπορουμε να αντιδρασουμε στις μικρες-μικρες αυθαιρεσιες που αθροιζοντας τες ολες μαζι γινονται βουνο;\nΕκμεταλευονται ασυστολα την αδυναμια μας να ξεκινησουμε ενα μοναχικο δικαστικο αγωνα για κατι φαινομενικα ασημαντο οπως αυτο που περιγραφω!\nΕνωμενοι μπορουμε ομως να αντιδρασουμε, απαιτωντας να λειτουργουν αυτοματα οι ελεγκτικοι μηχανισμοι και χωρις γραφειοκρατικες χρονοβορες και τελικα σκοπιμα αναποτελεσματικες διαδικασιες.\nΠοσες αλλες αυθαιρεσιες θα πρεπει να ανεχομαστε;\nvagnes 2 Απριλίου 2008 - 10:47 μ.μ.\nΦιλε μου ndn σ'ευχαριστω για την ανταποκριση σου.\nΔεν περιμενα πως η ΒΤ θα εκανε τα ιδια φανταζομαι και η DT.\nΠραγματι οι αδιαφθοροι ελεγκτικοι μηχανισμοι που να λειτουργουν με ιδιωτικα κριτηρια ειναι μια απαιτηση που θα ελυνε ως ενα βαθμο πολλα απο τα παρουσιαζομενα προβληματα σε δημοσιο αλλα και ιδιωτικο τομεα. Αριστερος φιλε μου δεν ειναι αυτος που κολλαει σε δοκιμασμενα και αποτυχημενα προτυπα του παρελθοντος, αλλα αυτος που βλεπει και εντοπιζει τα προβληματα και προτεινει λυσεις προς το συμφερον του κοινωνικου συνολου απαλλαγμενες απο συνδρομα και φοβιες, ειναι αυτος που εχει τα ματια του ανοιχτα στο μελλον.\nΧαιρομαι για την αποψη σου.\nΜονο η αξιοπιστια και η εντιμοτητα στις συναλλαγες με τις δημοσιες υπηρεσιες θα ηταν μια απο τις αιτιες που θα βοηθουσε στη υποστηριξη του δημοσιου χαρακτηρα τους απο ολους εμας τους πολιτες.\nΗ ευθυνη των εργαζομενων δεν ειναι μικρη παρολο που πρεπει να τις ξεχωριζουμε απο τις ευθυνες της διοικησης.\nΔεν μπορω να συμπαριστασμαι σε αγωνες για τη διατηρηση του δημοσιου χαρακτηρα των διαφορων υπηρεσιων, οταν αυτες οι υπηρεσιες και οι εργαζομενοι σ' αυτες με υποτιμουν, δεν με εξυπηρετουν και απο την αλλη απαιτουν να τους ανεχομαι και μαλιστα να τους υποστηριζω στα δηθεν δικαια των αιτηματων τους.\nΑν τα δικα τους αιτηματα τα θεωρουν δικαια, τοτε για να ειμαστε στο πλευρο τους, θα πρεπει να αποδειξουν πρωτα απολα οτι μπορουν να με εξυπηρετουν με συνεπεια και αξιοπιστια, σεβομενοι τα δικα μας αιτηματα και απαιτησεις που εχουμε απο αυτους.\nΗ αντιληψη οτι αριστερα σημαινει και στηριξη του δημοσιου τομεα σε βαρος ολων των υπολοιπων, δεν στεκει αν εμπρακτα δεν αποδεικνυει, οτι αυτος ο τομεας πρεπει πρωτα απολα να παραγει ωφελειες κοινωνικες. Δεν μπορει να γινει ανεκτο απο κανενα, οτι η μονη κοινωνικη ωφελεια του δημοσιου τομεα, να ειναι η εξασφαλισμενη εργασια και αμοιβη αδιαφορων εως ανικανων Δημοσιων υπαλληλων.\nΑς μη ξεχναμε πως ενας απο τους λογους καταρευσης των κομμουνιστικων καθεστωτων ηταν ακριβως αυτο, η αναποτελεσματικοτητα και η ολοενα και χαμηλοτερη παραγωγικοτητα των Δημ υπηρεσιων.\nvagnes 2 Απριλίου 2008 - 11:22 μ.μ.\nσχολιαστη φιλε μου χαιρομαι για την αποψη σου και αυτο ειναι ειλικρινες.\nΤο επιπεδο των Γερμανων δεν μπορουμε να το πλησιασουμε ουτε στο δακτυλακι τους. Ο φοβος μου ειναι ερχομενοι εδω μη τους χαλασουμε εμεις με τα γνωστα τερτιπια μας.\nΗ αριστερα προθυμα παντα, χωρις να εξεταζει και την καθε περιπτωση ξεχωριστα, ειναι αντιθετη ακριτα, θα ελεγα, σε καθε προσπαθεια μερικης ή και γενικης θεσμοθετησης ιδιωτικων κριτηριων στις δημ. υπηρεσιες.\nΑυτο απο μονο του, δεν την καθιστα συντηριτικη, αφου υποστηριζει μια απαξιωμενη ουτως ή αλλως κατασταση;\nΠοια ειναι η αποψη σου γι' αυτο;\nΗ συζητηση μας εδω εχει σαν σκοπο εκτος των αλλων να φωτιζει παντα και αλλες αθεατες πλευρες και ας ξεφευγει απο το θεμα, αρκει φυσικα να βγαινουν και χρησιμα συμπερασματα για ολους.\nvagnes 3 Απριλίου 2008 - 12:15 π.μ.\nΠρασινο λικερ εχουμε γεννηθει με καταρα δεν ξερω, αλλα ετσι μου φαινεται, εκτος αν συμβαινει και σε αλλες χωρες.\nΟσοι διαμαρτυρονται και εχουν διακοπτες και δυναμη στα χερια τους, ταλαιπωρουν εμας που η φωνη μας ειναι σιγανη, γιατι η καθημερινη φροντιδα μας ειναι να ειμαστε οσο πιο καλοι γινεται στις δουλειες μας και στην εξυπηρετηση των πελατων μας.\nΜε πιο δικαιωμα καποιοι διεκδικουν, εκβιαστικα πολλες φορες, διάφορα χωρις αυτοι να ειναι ενταξει με τις εργασιακες υποχρεωσεις τους απεναντι σε μας και στην κοινωνια γενικοτερα;\nΗ κοινωνικη συμπαρασταση και αποδοχη των δικαιωματων τους, περνα πρωτα απο την εκπληρωση των υποχρεωσεων τους προς εμας, αλλιως οι ιδιοι μας κανουν εχθρους τους.\nSxoliastis 3 Απριλίου 2008 - 12:37 π.μ.\nΗ Αριστερά, φίλε Vagnes, δεν είναι αντίθετη με τίποτα... Οι επί της γης της Ελλάδας αυτοανακηρυχθέντες εκπρόσωποί της ειναι.... και αυτοί εχουν προσαψει την ρετσινιά της αναξιοκρατίας στην αριστερά...\nΠου διαβάσατε οτι η αριστερά δεν κρίνει, δεν επιβραβεύει, δεν ΚΟΒΕΙ ΤΑ ΑΧΡΗΣΤΑ ΧΕΡΙΑ, δεν ξωπετάει τους τεμπέληδες?\nΑλλά,φιλε μου, μετά από τόσο καιρό, με έχεις γιά εκπρόσωπο, ή έστω οπαδό, της αριστεράς των λουφατζήδων ΠΑΣΟΚων "και λοιπών Δημοκρατικών Δυνάμεων"?\nΜάλλον προβοκατόρικη ήταν η ερώτηση.... δεκτή όμως σαν αφορμή διευκρινήσεων.\n... και συγνώνη και πάλι, Σύντροφοι...\nvagnes 3 Απριλίου 2008 - 1:27 π.μ.\nΚαμια ερωτηση δεν θεωρησα ποτε προβοκατορικη η αναληθη απο τουτο δω το μεσον. Νομιζω πως ετσι πρεπει να το βλεπουμε ολοι, αυτος αλλωστε θα ελεγα ειναι και ο σκοπος των blogs. Να λεμε την αληθεια μας χωρις προκαταληψεις και κυριως χωρις να φοβομαστε τιποτε.\nΜια καλοπιστη κριτικη που δεν χαϊδευει αυτια, προσφερει παντα χρησιμοτερα συμπερασματα απο μια συγκαταβατικα καλη.\nΣτην ουσια τωρα, αφου ξεφυγαμε απο το θεμα, οταν αναφερομαι στην αριστερα δεν μιλω φυσικα για το Πασοκ, γιατι απλουστατα δεν ειναι, αριστερα, σημερα τουλαχιστον.\nΜιλω για τους υπολοιπους χωρους.\nΛες πως η αριστερα κρίνει, επιβραβεύει, ΚΟΒΕΙ ΤΑ ΑΧΡΗΣΤΑ ΧΕΡΙΑ, ξωπετάει τους τεμπέληδες?\nΑπο οσο ειμαι σε θεση να γνωριζω αυτο που περιγραφεις δεν ειχε γινει ποτε στον πρωην υπαρκτο σοσιαλισμο, παρα μονο στη θεωρια ηταν καταγραμμενο. Μια απο της αιτιες της καταρευσης.\nΟι προσωπικες αποψεις οταν εκφραζονται εγειρουν συζητηση και ερωτηματα και αυτο ειναι απολυτως φυσικο.\nΟ καθενας εδω εκπροσωπει τον εαυτο του και κανεναν αλλο και δεν οφειλει να λεει συγνωμη για τις αποψεις του.\nΑπο που προκυπτει το δευτερο ερωτημα σου, οταν απλα ζητησα την αποψη σου;\nτσότσος 3 Απριλίου 2008 - 10:17 μ.μ.\nΒαγγέλη, γνώρισα φοβερή ανοργανωσιά στην Δανέζικη "ΕΡΤ" (κρατική) όπου με ταλαιπώρησαν 40 μέρες για να μου βάλουν πακέττο δορυφορικών καναλιών στην τηλεόρασή μου έχοντας προεισπράξει το αντίτιμο...Μιλούσα σε "τοίχους" που με διαβεβαίωναν ότι ήδη λειτουργεί το πακέττο ενώ έβλεπα "χιόνι". Μόνο όταν τους είπα ότι στην "τριτοκοσμική" Ελλάδα είμαστε σαφώς πιο οργανωμένοι, εδέησαν να ενεργήσουν ζητώντας μου να τους στείλω ταχυδρομικά το κλειδί του διαμερίσματός μου για να μπουν μέσα και να ελέγξουν την τηλεόρασή μου (πρωινές ώρες όταν εγώ θα έλειπα στη δουλειά μου...) και να μου αφήσουν το κλειδί όταν τελειώσουν κάτω από το χαλάκι της εξώπορτας...Όταν τους σκυλόβρισα για την φαεινή ιδέα τους, έστειλαν τεχνικό στις 8 το πρωί (πριν φύγω) και το έφτιαξαν...\ngyristroula2 4 Απριλίου 2008 - 6:39 μ.μ.\nΚαμιά φορά μ' αυτά και μ' αυτά, vagnes, σκέπτομαι ότι το πρώτο κόμμα σε ψήφους θα ήταν το Κόμμα Νομικής και Καταναλωτικής Προστασίας του Πολίτη. Βρε σεις, το ιδρύουμε; Να ανοίξει μια βιομηχανία μηνύσεων κατά παντός υπευθύνου για την ταλαιπωρία των ζωών μας. Να εντρυφήσει στο νομικό πλαίσιο, να πατεντάρει διαδικασίες ευέλικτες, να στέλνει επί τόπου Ράμπο δικηγόρους στο πλευρό απηυδυσμένων πχ από τον ΟΤΕ, το Δήμο, την Εφορία, τον αισχροκερδή επιχειρηματία κλπ κλπ.\nΟύτε προγράμματα, ούτε εξαγγελίες. Εφαρμογή των νόμων, νόμιμη άμυνα των πανταχόθεν βαλλομένων πολιτών.\nvagnes 6 Απριλίου 2008 - 7:03 μ.μ.\nΦιλε τσοτσο και φιλοι ελειψα για δυο μερες σε ταξιδι.\nΠραγματικα πολλες φορες πιστευουμε εδω, οτι ειμαστε οι χειροτεροι απ' ολη την Ευρωπη αλλα μαλλον, οπως λες με το παραδειγμα σου απο Δανια, υπερβαλουμε φαινεται οπως συνηθως.\nΑυτο ομως δεν σημαινει πως δεν πρεπει να παραπονουμαστε για καλυτερες και πιο αξιοπιστες υπηρεσιες.\nΗ αμεση βοηθεια απο τον συνηγορο του πολιτη θα ηταν μια λυση καλη.\nΔεν εχω ποτέ σπευθυνθει στον συνηγορο του πολιτη, γνωριζει κανείς αν η διαδικασια ειναι γραφειοκρατικη και τελικα αποτρεπτικη;\nvagnes 6 Απριλίου 2008 - 7:15 μ.μ.\ngyristroula πραγματι ειναι μια καλη ιδεα αυτο που προτεινεις.\nΕκεινο που θελει απαντηση ειναι απο που θα αμειβονται και σε ποια δικαστηρια θα απευθυνονται.\nΗ σκοπιμα βραδυκινητη δικαιοσυνη μας, θα ειναι το μεγαλο εμποδιο νομιζω.\nΕιμαστε απο πολλες μεριες βραχυκυκλωμενοι οι απλοι πολιτες.\nΔεν θελουν να βρισκουμε ευκολα το δικιο μας, γιατι γρηγορα θα χασουν την ησυχια τους, ολοι οσοι βολευονται απο την υπαρχουσα κατασταση.


Ψηφιακή Παιδεία: ΚΟΙΝΩΝΙΚΑ ΔΙΚΤΥΑ ΚΑΙ ΑΠΟΞΕΝΩΣΗ Facebook ο νέος κόσμος!\nΚΟΙΝΩΝΙΚΑ ΔΙΚΤΥΑ ΚΑΙ ΑΠΟΞΕΝΩΣΗ Facebook ο νέος κόσμος!\nΣε μια εποχή εύθραστη σαν γυαλί, που φοβόμαστε να εκδηλώσουμε τα συναισθήματά και τις βαθύτερες σκέψεις μας. Τότε προσπαθούμε να ξεφύγουμε και κρυβόμαστε πίσω από ένα κομμάτι γυαλί, έναν άψυχο κόσμο στην μορφή της παγωμένης οθόνης του υπολογιστή μας.\nΤο facebook δημιουργήθηκε από τον Mark Zuckerberg, αρχικός του στόχος ήταν να επικοινωνεί μια κοινότητα μαθητών του πανεπιστημίου του. Στην συνέχεια έγινε το σημαντικότερο social network και εργαλείο πολιτικής προπαγάνδας στον πλανήτη! Λίγοι είναι εκείνοι που αντιστέκονται σε αυτόν τον πειρασμό καθώς είναι προσβάσιμο σε όλους όπως και μέσο επικοινωνίας μεταξύ φίλων.\nΣτατιστικές δείχνουν πως οι γυναίκες είναι πιο επιρρεπής διότι το χρησιμοποιούν σαν τρόπο διασκέδασης, αντιθέτως οι άνδρες κάθονται λιγότερες ώρες στον υπολογιστή και κυρίως για να επικοινωνήσουν με τους φίλους τους! Δυστυχώς σε μια περίοδο που οι περισσότεροι από εμάς βιώνουμε την μοναξιά, αναλώνουμε τις ώρες μας σε ένα ηλεκτρονικό κουτί για να νιώσουμε λιγότερο μόνοι. Όσο ανεβαίνουν οι αριθμοί των φίλων μας τόσο ικανοποιημένοι νιώθουμε. Νομίζουμε πως είμαστε διάσημοι και έτσι χάνουμε τον εαυτό μας!\nΜήπως εγώ ζω σε άλλη εποχή; Που πήγε ο καιρός που κανονίζαμε με τους φίλους μας από κοντά, ή από το τηλέφωνο; Χαθήκαν όλα τώρα αρκεί ένα “send a message” και όλα έχουν λυθεί. Οι άνθρωποι έχουν πάψει να μιλάνε ‘face to face” αλλά “face to facebook”.\nΕίμαστε πιόνια κινούμενα χαοτικά στο ταμπλό του διαδικτιακού χώρου. Υποκύπτουμε στον εθισμό και αφήνουμε την ζωή να περάσει μέσα από τα χέρια μας. Μέσα στο άγχος και, την πίεση της πόλης το μόνο που μας απομένει είναι 2 ώρες για τον εαυτό μας. Και είναι λογικό να μην τις καταναλώσουμε έτσι όπως ονειρευόμασταν με αποτέλεσμα να καταλήγουμε στο κρησφύγετο του υπολογιστή.\nΔε μας μένει χρόνος ούτε να ερωτευτούμε! Ο έρωτας πλέον είναι τα “like”και τα “comments” κάτω από τις φωτογραφίες του ατόμου που μας ενδιαφέρει ,ή δε δημοσίευση της σχέσης σημαίνει απευθείας γάμο. Πολλές είναι και οι σχέσεις που έχουν δημιουργηθεί μέσο του facebook. Άγνωστοι μεταξύ τους μιλάνε, γνωρίζει καλύτερα ο ένας τον άλλον στην συνέχεια και καταλήγουν να κλείνουν ραντεβού και τέλος καταλήγουν να είναι μαζί. Όμως δεν μπορεί κανείς να αγγίξει αυτά τα συναισθήματα στην ψυχρή εικόνα του ηλεκτρονικού υπολογιστή, διότι όλα είναι εικονικά όπως και η πραγματικότητα στην οποία ζουν. Χάνουμε τον εαυτό μας, ξεφεύγουμε από τα λογικά πλαίσια μάλλον έτσι εξηγείται από την μια να γκρινιάζουμε για “ελευθερία", “άσυλο”, "προσωπικά δεδομένα" κλπ και από την άλλη να φακελωνόμαστε οικοιοθελώς.\nΤα μόνα δεσμά που μας ενώνουν είναι τα καλώδια των υπολογιστών, έχουμε βάλει φράγματα και έχουμε χωρίσει την πραγματικότητα και την εικονική ζωή. Μένουμε στην επιφάνεια των πραγμάτων και ξεχνάμε την ουσία, την ομορφιά που μας επιφυλλάσει η καθημερινότητα. Είμαστε εθισμένοι στην μέθη μιας δευτεροκλασάτης ποιότητας και οδηγούμαστε προς την ολική απόσυρση του εαυτού μας. Ας ζήσουμε λοιπόν την κάθε μας στιγμή με τόλμη και ανεπηρέαστοι από μια τέτοια ουτοπική ζωή!


Προβλέψεις για την εβδομάδα από 13 -19 Αυγούστου 2012\nΑνήμερα τον Δεκαπενταύγουστο η Αφροδίτη ξεκινά τον σχηματισμό ενός ταυ τετραγώνου με τον Πλούτωνα και τον Ουρανό, ενώ ο Άρης σχηματίζει σύνοδο με τον Κρόνο. Έτσι, το διήμερο 15 και 16 Αυγούστου πέρα από το γεγονός ότι χρειάζονται προσεκτικές ενέργειες σε κάθε είδους σχέσεις, συνεργασίες και οικονομικές συναλλαγές, δεν αποκλείεται να υπάρξουν ακόμα και φυσικές καταστροφές ανά τον κόσμο που θα εντείνουν περισσότερο την ανασφάλεια της ανθρωπότητας. Ευτυχώς από τις 17/8, η κατάσταση -αστρολογικά- βελτιώνεται, αφού η Νέα Σελήνη που σχηματίζεται στο λαμπερό ζώδιο του Λέοντα, σχηματίζει ακριβέστατο εξάγωνο με τον Κρόνο, με αποτέλεσμα να σταθεροποιηθούν πολλές καταστάσεις και να ξαναβρούμε την αισιοδοξία μας αλλά και τη διάθεση να συνεχίσουμε τις διακοπές μας. Τα ζώδια που πρέπει να προσέχουν περισσότερο είναι εκείνα του παρορμητικού σταυρού (Κριοί, Καρκίνοι, Ζυγοί, Αιγόκεροι), ωστόσο οι Κριοί μαζί με τους Λέοντες και τους Τοξότες προστατεύονται και ευνοούνται από τη Νέα Σελήνη.\nΠροσοχή χρειάζεται η ερχόμενη εβδομάδα, καθώς τόσο η σύνοδος Άρη – Κρόνου, όσο και το ταυ τετράγωνο Αφροδίτης – Πλούτωνα – Ουρανού, θα σας δημιουργήσουν δυσκολίες όχι μόνο στον επαγγελματικό τομέα, αλλά και στην προσωπική σας ζωή. Ίσως μάλιστα αναγκαστείτε να διακόψετε τις διακοπές σας και να επιστρέψετε στην εργασία σας προκειμένου να διεκπεραιώσετε κάποια σημαντικά καθήκοντα. Το θετικό είναι ότι σ’ αυτή την περίπτωση θα αποκομίσετε και επιπλέον κέρδη που δεν περιμένετε. Από τις 17 η Νέα Σελήνη σε θετική όψη με τον Κρόνο και τον κυβερνήτη σας Άρη, υπόσχεται να βάλει τέλος στις αντιξοότητες και να σας αφήσει να απολαύσετε το υπόλοιπο καλοκαίρι, αλλά και τον έρωτα, όπως ακριβώς τα ονειρεύεστε.\nΔύσκολη η ερχόμενη εβδομάδα καθώς οι πλανήτες σχηματίζουν αρκετές δυσάρεστες όψεις που ακόμα κι αν δεν επιφέρουν σημαντικές αλλαγές στο πρόγραμμά σας, θα σας δημιουργήσουν μια νοσταλγία ή μια διάθεση να επισκεφτείτε μέρη που σας «ξυπνούν» αναμνήσεις. Αν οι υποχρεώσεις σας το επιτρέπουν, δεν αποκλείεται να προγραμματίσετε μια ξαφνική απόδραση έστω και για λίγο, ώστε να κάνετε ένα σύντομο διάλειμμα από την έντονη καθημερινότητά σας. Μετά τις 17 του μήνα, η Νέα Σελήνη, σας καλεί να ασχοληθείτε με το σπίτι σας και την οικογένειά σας.\nΤα οικονομικά σας συνεχίζουν να σας απασχολούν πιο έντονα από κάθε άλλη φορά, καθώς οι υποχρεώσεις σας δεν λένε να μειωθούν, και σας φαίνεται «βουνό» το να καταφέρετε να φέρετε μια ισορροπία μεταξύ των εσόδων και των εξόδων σας. Οι δύσκολοι πλανητικοί σχηματισμοί μάλιστα, που διαμορφώνονται αυτή την εβδομάδα, ίσως αποτελέσουν το αποκορύφωμα αφού θα σας φέρουν αντιμέτωπους με φιλικά σας πρόσωπα με τα οποία έχετε ανοιχτές οικονομικές εκκρεμότητες. Με λίγη υπομονή θα καταφέρετε να βρείτε κάποιες λύσεις με τη Νέα Σελήνη που διαμορφώνεται στις 17 του μήνα και να εφαρμόσετε ένα νέο πρόγραμμα που σιγά σιγά θα σας βοηθήσει να απαλλαγείτε από το άγχος.\nΠαρά το γεγονός ότι η ερχόμενη εβδομάδα αποτελεί για όλους μια εβδομάδα ξεκούρασης και ανάπαυσης, μάλλον εσείς βρίσκεστε στο «φόρτε» της δραστηριότητάς σας και εξακολουθείτε να αναζητάτε τρόπους να βελτιώσετε τη δουλειά σας και να αυξήσετε τα έσοδά σας. Η πίεση θα συνεχιστεί και ίσως ενταθεί ακόμα περισσότερο, ωστόσο η Νέα Σελήνη στον τομέα των οικονομικών σας στις 17, εγγυάται να σας εξασφαλίσει μέσα στις επόμενες εβδομάδες, μια νέα πηγή εσόδων που θα έχει μακρά διάρκεια. Επιπλέον, το τρίγωνο Ερμή – Ουρανού στις 18 μπορεί να σας φέρει και κάποια ανέλπιστα έσοδα από εκεί που δεν το περιμένετε.\nΤο καλοκαίρι μάλλον βρίσκεστε στο στοιχείο σας αφού αφενός είναι ο μήνας των γενεθλίων σας και αφετέρου, νιώθετε πιο ελεύθεροι και χαρούμενοι από κάθε άλλη εποχή. Ίσως όμως την ερχόμενη εβδομάδα, θα πρέπει να προσέξετε λίγο περισσότερο, καθώς οι πλανήτες σχηματίζουν αρκετές δύσκολες γωνίες και συνιστούν ιδιαίτερη προσοχή. Τα λόγια, οι πράξεις σας αλλά και οι μετακινήσεις σας θα πρέπει να γίνονται με σκέψη και ωριμότητα, ώστε να μην πληγώσετε άτομα που δεν θέλετε, αλλά και να μην αντιμετωπίσετε προβλήματα με το νόμο, αφού μια απλή οδική παράβαση μπορεί να σας κοστίσει ακριβά. Η Νέα Σελήνη στο δικό σας ζώδιο στις 17 του μήνα, είναι ιδανική για να βάλετε μακροπρόθεσμους στόχους που έχουν όλες τις προδιαγραφές να πετύχουν.\nΗ σύνοδος Άρη – Κρόνου ανήμερα τον 15αύγουστο, είναι μια όψη αρκετά δύσκολη που απαιτεί υπομονή και ψυχραιμία προκειμένου να αντεπεξέλθετε στις οικονομικές υποχρεώσεις σας. Το πιο δύσκολο είναι το να μπορέσετε να χαράξετε μια στρατηγική με την οποία θα καταφέρετε να ξεπεράσετε όλα τα προβλήματα που απαιτούν άμεσες και οριστικές λύσεις. Δυστυχώς τα πάντα εξαρτώνται από εσάς και μόνο από εσάς. Η Νέα Σελήνη που σχηματίζεται στον δωδέκατο οίκο του ηλιακού σας ωροσκοπίου, απαιτεί να χαλαρώσετε, να ξεκουραστείτε αλλά και να σκεφτείτε τις λύσεις που θα σας απεγκλωβίσουν από τα αδιέξοδα.\nΟι δύσκολοι πλανητικοί σχηματισμοί που διαμορφώνονται αυτή την εβδομάδα, θα γίνουν αιτία να διαφοροποιήσετε τις επιδιώξεις σας. Αν είστε δεσμευμένοι, θα περάσετε από το μικροσκόπιο τη σχέση σας και αν νιώθετε εγκλωβισμένοι, είναι πολύ πιθανό να αναζητήσετε την ανεξαρτητοποίησή σας. Αν είστε ελεύθεροι, θα φροντίσετε να εξασφαλίσετε την σταθερότητα, πριν ενδώσετε σε οποιοδήποτε ερωτικό κάλεσμα. Στον επαγγελματικό τομέα, είστε έτοιμοι να πραγματοποιήσετε σημαντικές αλλαγές, καθώς η Νέα Σελήνη στις 17 του μήνα, θα βγάλει στην επιφάνεια νέα ενδιαφέροντα και φιλοδοξίες. Ανανέωση θα υπάρξει και στο φιλικό περιβάλλον σας.\nΑπαλλαγμένοι από το άγχος της ευθύνης και της δουλειάς, αυτή την εβδομάδα θα έχετε την ευκαιρία να ασχοληθείτε με τον εσώτερο εαυτό σας, να ξεκαθαρίσετε τις πραγματικές επιθυμίες σας και τελικά να δημιουργήσετε νέες συνθήκες στις αισθηματικές και επαγγελματικές σχέσεις σας. Οι πλανητικές διαμορφώσεις θα αυξήσουν την πνευματικότητά σας και θα σας βοηθήσουν να δείτε από άλλη σκοπιά και θέση τον κόσμο που κινείται γύρω σας, με αποτέλεσμα να αναδιατάξετε τις προτεραιότητές σας. Η Νέα Σελήνη στις 17/8 σε θετική όψη με τον Κρόνο, σηματοδοτεί νέα επαγγελματικά ξεκινήματα.\nΗ σύνοδος Άρη-Κρόνου που σχηματίζεται στις 15 του μήνα, θα ρίξει φως σε κάποια γεγονότα, με σκοπό να γίνετε πιο επιλεκτικοί ως προς τους φίλους και τους συνεργάτες σας. Έτσι είναι πιθανό να συμβούν ανακατατάξεις σ’ αυτόν τον τομέα, καθώς θα αποφασίσετε να κρατήσετε κοντά σας μόνο τα άτομα που αξίζουν την φιλία και την υποστήριξή σας. Η Νέα Σελήνη στις 17, θα σας δώσει την ευκαιρία να προγραμματίσετε ένα ταξίδι στο εξωτερικό, θα πρέπει όμως να υπολογίσετε προσεκτικά τα έξοδά σας, ώστε να μην βρεθείτε εκτεθειμένοι.\nΟ κυβερνήτης σας Κρόνος σχηματίζει σύνοδο με τον Άρη ανήμερα τον Δεκαπενταύγουστο στον τομέα της καριέρας σας. Έτσι ακόμα και μέσα στην καρδιά του καλοκαιριού το μυαλό σας βρίσκεται στο πώς θα αξιοποιήσετε καλύτερα τις ικανότητές σας ώστε να καταφέρετε να προοδεύσετε αυτή τη δύσκολη εποχή. Όσοι αναζητάτε εργασία θα πρέπει να δραστηριοποιηθείτε και να εξετάσετε ακόμα και τις προτάσεις που δεν φαντάζουν ιδανικές στα μάτια σας. Ωστόσο, το διάστημα αυτό θα σας απασχολήσουν εξίσου και οι σχέσεις σας, στις οποίες θα πρέπει να αφιερώσετε περισσότερο χρόνο.\nΟ κυβερνήτης σας Ουρανός συμμετέχει στο ταυ-τετράγωνο που σχηματίζεται αυτή την εβδομάδα, γεγονός που θα αυξήσει κατακόρυφα τις υποχρεώσεις σας. Φαίνεται ότι ακόμα και αυτή την «νεκρή» επαγγελματικά περίοδο υπάρχουν άτομα που βρίσκουν τον χρόνο να διαπραγματευθούν μαζί σας και φυσικά δεν πρέπει να χάσετε αυτή την ευκαιρία. Εξάλλου και η σύνοδος Άρη -Κρόνου την ίδια μέρα σας βοηθά να δημιουργήσετε νέες προοπτικές, παρακολουθώντας σεμινάρια και εμπλουτίζοντας τις γνώσεις σας. Στις 17 η Νέα Σελήνη συμβάλλει θετικά στην επισημοποίηση μιας σημαντικής σχέσης, ή στην εδραίωση μιας νέας γνωριμίας.\nΟι δύσκολοι πλανητικοί σχηματισμοί που διαμορφώνονται αυτή την εβδομάδα, απαιτούν να αναλάβετε ευθύνες γύρω από την οικονομική τακτοποίηση των υποχρεώσεων που έχετε τροχοδρομήσει εδώ και καιρό. Αν καταφέρετε να διευθετήσετε τα χρέη σας, θα σας ανοίξει ο δρόμος για περαιτέρω επεκτάσεις. Στον συναισθηματικό τομέα είναι καιρός να απεξαρτηθείτε από νοσηρές καταστάσεις και να διακόψετε οριστικά φθαρμένες σχέσεις που δεν έχουν περιθώρια βελτίωσης. Τα γεγονότα που θα ζήσετε αυτό το διάστημα, θα σας βοηθήσουν να αποκτήσετε οικονομική και συναισθηματική ασφάλεια, διατηρώντας μόνο τις σχέσεις που πραγματικά αξίζουν να είναι δίπλα σας.\nAstroProvlepsis - Rena Mentaki 6:09 μ.μ. ΕΒΔΟΜΑΔΙΑΙΕΣ ΠΡΟΒΛΕΨΕΙΣ 2 comments\nTaelia 12 Αυγούστου 2012 - 10:55 μ.μ.\n"Η Νέα Σελήνη στις 17, θα σας δώσει την ευκαιρία να προγραμματίσετε ένα ταξίδι στο εξωτερικό, θα πρέπει όμως να υπολογίσετε προσεκτικά τα έξοδά σας, ώστε να μην βρεθείτε εκτεθειμένοι." Δεν ξέρω το πότε αλλά σκεφτόμουν σοβαρά να το συζητήσω μέσα στον Αύγουστο! Σοβαρά τώρα.. όλα;;;;;;;; Πως το καταφέρνεις;;;;; χαχα!\nΡένα Μεντάκη 13 Αυγούστου 2012 - 4:24 μ.μ.\nΆντε συζήτησέ το και καλό ταξίδι! Ελπίζω να πας σε κάποιο ωραίο μέρος και να μας γράψεις τις εντυπώσεις σου. Καλή εβδομάδα να έχεις!


Συνέντευξη Καμμένου αύριο μεσημέρι - Επηρεάζει ΚΥΣΕΑ - Κρίσεις 2019\nΑρχική ΕΙΔΗΣΕΙΣ Συνέντευξη Καμμένου αύριο μεσημέρι – Επηρεάζει ΚΥΣΕΑ – Κρίσεις 2019\nΣυνέντευξη Καμμένου αύριο μεσημέρι – Επηρεάζει ΚΥΣΕΑ – Κρίσεις 2019\nΣυνέντευξη Καμμένου αύριο Κυριακή 13 Ιανουαρίου το μεσημέρι μετά την συνάντηση με τον πρωθυπουργό – Επηρεάζει ΚΥΣΕΑ και Κρίσεις 2019\nΜε τις ημερομηνίες να είναι ασφυκτικές για τις κρίσεις 2019 και την συνεδρίαση του ΚΥΣΕΑ για κρίσεις αρχηγών, ο υπουργός Εθνικής Άμυνας συναντά το πρωί τον πρωθυπουργό Αλέξη Τσίπρα και στη συνέχεια έχει προγραμματίσει συνέντευξη Τύπου για να ανοίξει τα χαρτιά του.\nΗ ανακοίνωση του κόμματός του αναφέρει:\nΟ Πάνος Καμμένος φέρεται να επιθυμεί να αποσύρει τους υπουργούς των ΑΝΕΛ από το κυβερνητικό σχήμα, αλλά δηλώνει ότι θα στηρίξει την κυβέρνηση, χωρίς το κόμμα του να ψηφίσει τη συμφωνία των Πρεσπών.\nΤο τι ακριβώς θα πράξει αναμένεται να το ανακοινώσει ο ίδιος αύριο το μεσημέρι.\nΣυνέντευξη Καμμένου: Αγωνία για Κρίσεις 2019 και ΚΥΣΕΑ\nΗ απόφασή του επηρεάζει σαφώς τις κρίσεις 2019 στις Ένοπλες Δυνάμεις καθώς τα χρονικά περιθώρια που ορίζει ο νόμος για την σύγκληση του ΚΥΣΕΑ στενεύουν ασφυκτικά.\nΣε αυτό το πλαίσιο δεν αποκλείεται να γίνει ΚΥΣΕΑ δια περιφοράς και να αποφασίσει να δώσει μια μικρή παράταση μέχρι 30 ημέρες η οποία άλλωστε προβλέπεται από το νόμο.\nΤο Κυβερνητικό Συμβούλιο Εξωτερικών και Άμυνας είναι το ανώτατο όργανο λήψης αποφάσεων σε θέματα εξωτερικής πολιτικής και εθνικής άμυνας στην Ελλάδα.\nΠροηγούμενο άρθροΚοινωνικό Μέρισμα: 17 Ιανουαρίου ανοίγει η πλατφόρμα – Οι δικαιούχοι\nΕπόμενο άρθρο13 Ιανουαρίου 2019 – Εορτολόγιο – Γιορτάζουν σήμερα – Παγκόσμια ημέρα


ΟΛΑ ΤΟΥ ΣΧΟΛΕΙΟΥ ΕΥΚΟΛΑ: Σεπτεμβρίου 2015\nΚΕΦΑΛΑΙΟ 2 (α)\nΑυτό το μάθημα το σπάσαμε στα δύο για να διευκολύνω τους μικρούς μου μαθητές. Στο πρώτο μέρος ασχοληθήκαμε μόνο με την ανάγνωση αριθμών και τον διαχωρισμό δεκάδων και μονάδων.\nΑναρτήθηκε από ΜΑΡΙΑ ΜΗΛΑΘΙΑΝΑΚΗ στις 6:51 π.μ. Δεν υπάρχουν σχόλια:\nΜΑΘΗΜΑ 3- ΑΠΟ ΤΟ ΤΕΛΟΣ ΣΤΗΝ ΑΡΧΗ\nΑυτό το μάθημα μας άρεσε ιδιαίτερα σήμερα γιατί μας έδωσε την ευκαιρία να παίξουμε κι ένα μικρό παιχνιδάκι στην τάξη. Για την ακρίβεια παίξαμε το παιχνίδι του μαθήματος. Για να το παίξουμε όμως χρειάστηκε να καταλάβουμε τους κανόνες του.\nΑναρτήθηκε από ΜΑΡΙΑ ΜΗΛΑΘΙΑΝΑΚΗ στις 12:58 μ.μ. Δεν υπάρχουν σχόλια:\nΜΑΘΗΜΑ 2- ΤΑ ΦΥΛΛΑ\nΤο δεύτερο μάθημα της Γλώσσας είναι ένα ποίημα της Φιλίσας Χατζηχάνα με τίτλο"Τα φύλλα". Πριν ξεκινήσουμε την ανάγνωση μιλήσαμε για την εικόνα. Τα παιδιά παρατηρώντας τα πεσμένα φύλλα του δέντρου και το χρώμα τους επισήμαναν ότι πρόκειται για το φθινόπωρο.\nΑναρτήθηκε από ΜΑΡΙΑ ΜΗΛΑΘΙΑΝΑΚΗ στις 12:17 μ.μ. Δεν υπάρχουν σχόλια:\nΤα μικρά μου παιδάκια έκαναν τρεις μέρες επανάληψη στην ύλη των περσινών Μαθηματικών. Κι επειδή μου φαίνεται πως τα κούρασα πολύ ήρθε η ώρα να τα αποζημιώσω.\nΑναρτήθηκε από ΜΑΡΙΑ ΜΗΛΑΘΙΑΝΑΚΗ στις 1:09 μ.μ. Δεν υπάρχουν σχόλια:\nΗ Χαρά, ο Αρμπέν, ο Λουκάς και η Γαλήνη πηγαίνουν ξανά στο σχολείο αφού το καλοκαίρι έχει τελειώσει. Σκέφτηκαν να παίξουν ένα παιχνίδι συλλαβισμού που τους έμαθε η περσινή τους δασκάλα. Έτσι ξεκινήσαμε κι εμείς τη γραμματική μας με τους κανόνες συλλαβισμού.\nΑναρτήθηκε από ΜΑΡΙΑ ΜΗΛΑΘΙΑΝΑΚΗ στις 11:21 π.μ. Δεν υπάρχουν σχόλια:\nΑναρτήθηκε από ΜΑΡΙΑ ΜΗΛΑΘΙΑΝΑΚΗ στις 8:00 π.μ. Δεν υπάρχουν σχόλια:\nΜΟΛΥΒΙΑ ΓΕΜΑΤΑ ΕΚΠΛΗΞΕΙΣ!\nΦέτος σκέφτηκα να καλωσορίσω τους μικρούς μου μαθητές με τρισδιάστατα μολύβια γεμάτα εκπλήξεις. Να σας πω την αλήθεια ζορίστηκα να φτιάξω το πρώτο αλλά μετά που πήρα το κολάι τα άλλα βγήκαν στο λεπτό...\nΑναρτήθηκε από ΜΑΡΙΑ ΜΗΛΑΘΙΑΝΑΚΗ στις 1:09 μ.μ. 1 σχόλιο:\nΕτικέτες Ιδέες για δωράκια\nΗ ιδέα μου ήρθε από τη βάπτιση της μικρής μου Σοφίας. Για δεύτερη φορά έγινα νονά και ήθελα τα μαρτυρίκια, όπως και στη βάπτιση της Ελευθερίας, να είναι ξεχωριστά, όσο ξεχωριστά είναι και τα δυο κορίτσια μου. Ήθελα να αποφύγω τις καρφίτσες καθώς πολλοί δεν θέλουν να τρυπούν τα ρούχα τους και τα μαρτυρίκια καταλήγουν στα σκουπίδια. Σκέφτηκα λοιπόν να φτιάξω μπρελόκ ώστε να καταλήξουν στα κλειδιά τους!\nΑναρτήθηκε από ΜΑΡΙΑ ΜΗΛΑΘΙΑΝΑΚΗ στις 12:37 μ.μ. 1 σχόλιο:\nΠΑΡΕΑ ΜΕ ΤΑ BUBBLE GUPPIES\nΚάθε χρόνο επιλέγω κάποιους ήρωες κινουμένων σχεδίων για να μας κάνουν συντροφιά σε όλη τη διάρκεια της σχολικής χρονιάς και με τη βοήθειά τους ανακαλύπτουμε τις νέες γνώσεις. Φέτος παρέα θα μας κάνουν τα bubble guppies!


Redmi Buds 3 Pro : Ανακοινώθηκαν επίσημα ως η παγκόσμια έκδοση των Air Dots 3 Pro που κυκλοφόρησαν στην Κίνα - News by Xiaomi Miui Hellas\nαπό Mi Team 21 July 2021 21 July 2021 0\nΤον περασμένο Μάιο, η Xiaomi παρουσίασε τα Redmi AirDots 3 Pro για την κινεζική αγορά και τώρα αυτά τα TWS ακουστικά, έγιναν επίσημα για τον υπόλοιπο κόσμο ως το Redmi Buds 3 Pro.\nΗ τιμολόγηση για τα Redmi AirDots 3 Pro ορίζεται στα 60 $ / 50 € και αυτή την στιγμή “τρέχει” μία ειδική προσφορά για περιορισμένο χρονικό διάστημα, με τα ακουστικά να προσφέρονται στα 40 $ / 33 € σε όσους τα παραγγείλουν άμεσα.\nΟι προδιαγραφές των νέων Redmi Buds 3 Pro είναι πανομοιότυπες με αυτές των Air Dots 3 Pro που κυκλοφόρησαν στην Κίνα.\nΈτσι λοιπόν τα νέα ακουστικά είναι εξοπλισμένα με οδηγούς (ηχεία) διαμέτρου στα 9mm και διαθέτουν συνολικά 3 μικρόφωνα στο κάθε ακουστικό, που βοηθούν στην βέλτιστη λήψη φωνής και την άριστη ακύρωση του θορύβου.\nΗ Redmi μάλιστα υποστηρίζει ότι η λειτουργία ANC που διαθέτουν τα νέα ακουστικά, είναι ικανή να μειώσει τους εξωτερικούς θορύβους κατά -35dB. Η σύζευξη των ακουστικών με άλλες συσκευές όπως τα Smartphones, πραγματοποιείται μέσω του Bluetooth 5.2 που επιτρέπει ταυτόχρονη σύνδεση σε δύο ξεχωριστές συσκευές.\nΟι μπαταρίες που διαθέτουν τα Redmi Buds 3 Pro είναι στα 35mAh, οι οποίες είναι αρκετές για την αυτονομία 6 ωρών στα ακουστικά (3 ώρες αν έχετε ενεργό το ANC), ενώ η θήκη φόρτισης έχει ενσωματωμένη μια κυψέλη μπαταρίας στα 470mAh που είναι ικανή να προσφέρει συνολικά επιπλέον 28 ώρες χρήσης.\nΥπάρχει μια θύρα USB-C για την φόρτιση της θήκης, αλλά μπορείτε επίσης να χρησιμοποιήσετε οποιονδήποτε ασύρματο φορτιστή που είναι συμβατός με το πρότυπο Qi, ώστε να φορτίσετε τα ακουστικά ασύρματα και χωρίς την χρήση καλωδίων.\nΤα νέα Redmi AirDots 3 Pro διαθέτουν μια ειδική υδατοαπωθητική επίστρωση IPX4.\nΟι πωλήσεις ξεκινούν από αύριο και μπορείτε να κερδίσετε ένα ζευγάρι μέσω του Aliexpress . Οι επιλογές χρώματος περιορίζονται αυτή την στιγμή σε μαύρο και γκρι.\nΤα Redmi AirDots 3 Pro υπάρχει το ενδεχόμενο να κυκλοφορήσουν και στην Ινδία κάτω από το Brand της POCO με το όνομαPoco Buds\nTagsGadgetsredmiRedmi Buds 3 Protws ακουστικάwearablesxiaomi


ΕΣΣΛΙΝ ΕΣΣΛΙΝ ΕΙΣΑΙ ΕΔΩ.: Ρωμαίος και Ιουλιέτες.\nΡωμαίος και Ιουλιέτες.\nΣαν να κρατάς ένα ζευγάρι κλειδιά είναι -και να μη θυμάσαι αν πρέπει να ξεκλειδώσεις ή να κλειδώσεις.\nΌταν πας να βγάλεις άκρη εννοώ.\n(Πριν βγάλεις το βρακάκι σου.)\nΚαι εντάξει στο βίκυ-κριστίνα-μπαρθελόνα, με τον μπαρδέμ και την τζοχάνσον του γούντυ: πληρώνεις 10 ευρώ εισιτήριο και η ιστορία κυλάει μπροστά σου προκάτ και χωρίς περιττές εκπλήξεις -με αρχή, μέση, ποπκόρν, σικέ αυτοκτονία, διάλλειμα, ποδηλατάδα, και με τα πάντα τακτοποιημένα εν τάξει (ένα το μέρος, δύο τα κορίτσια, τρία το τρίο).\nΌταν όμως πρέπει να σκηνοθετήσεις μόνος σου το ελληνικό βερσιόν (λίτσα-τασία-παρθενώνα), τότε πώς το κάνεις;\n(Εγώ συνήθως ξαπλωμένη.)\nΤο μόνο που μπορώ να κάνω για σας είναι ένα καλό τσιζκέηκ λεμονιού (ή να σας πω μια ιστορία για να κατάλαβετε επιτέλους ποιος φταίει).\nΌχι τόσο για τα διάφορα τρίο επί τρίο με θέα τον παρθενώνα (που μεταξύ μας έχω καιρό να ακούσω για τέτοια και που πιθανότατα και να έχουν καταργηθεί λόγω μπαναλιτέ, αλλά όσο νά'ναι μου έκανε καλή εισαγωγή κι εσύ διαβάζεις ακόμη), αλλά να, έτσι, γενικά, ποιος φταίει που οι σχέσεις δεν βγάζουν πουθενά -όσο ωραία κι αν βγάζουν το βρακάκι τους και τα μάτια τους. (Ή που βγάζουν κάπου μόνο όταν είναι κομπλικέ.)\nΜπήκε. Έβγαλε τη ρεντικότα του, φίλησε σταυρωτά τη λίτσα που δεν είχε ποτέ της υποπτευθεί ότι η πραγματική του δουλειά ήταν προϊστάμενος βύθισης ποταμοπλοίων, και κάθισε να φάει την περιποιημένη ρεβιθάδα του. Ήταν με την πρώτη ρουφηξιά, που ήταν και η πιο θορυβώδης, που κάπως του σηκώθηκε λίγο το μανίκι και γλύστρησε από μέσα του μια ημιθανής γυαλιστερή πέστροφα (που στο κατόπι έπεσε με ένα πλαφ μέσα στη ντοματοσαλάτα-τριαντάφυλλο). Ώστε είσαι προϊστάμενος βύθισης ποταμοπλοίων αντί γιατρός τον κατάλαβε η λίτσα, αποφασιμένη να ετοιμάσει τη βαλίτσα της το ίδιο κιόλας λεπτό (φωνάζοντάς του εγώ φεύγω τώρα -μπας και τάχα μου τη σταματήσει.) Στρίμωξε και τον κόκκινο κορσέ της με τα κορδονάκια στη βαλίτσα. (Ύποπτο.)\nΚαταλαβαίνετε ελπίζω που το πάω.\nΑλλά και Γυναίκες.\nμπαρΣΣελόνα, με παχύ Σ...\nχαλάλι τα 10 έουρα (ρε συ), είχες καλή παρέα ;-)\n31 Μαρ 2009, 1:42:00 π.μ.\nΚΑΤΕΡΙΝΑ ΕΣΣΛΙΝ είπε...\n"το έχω δει το έργο" σου λέω.\nάσε που το 10ευρω το έβαλες εσύ :-)\n31 Μαρ 2009, 2:54:00 μ.μ.\nΟ χορός της αλήθειας.


Λαλεί Πουλί...: Ο θιασάρχης των ξεπεσμένων ομολογεί οτι είναι κοινοί απατεώνες\nΟ θιασάρχης των ξεπεσμένων ομολογεί οτι είναι κοινοί απατεώνες\nΗ Κίνα, υπό τη βία των όπλων, είχε παραχωρήσει στη Βρετανία το Χονγκ Κονγκ για 99 χρόνια. Η Ελλάδα υπό το κράτος των απατεώνων πάσης φύσεως παραχωρεί τη Δημόσια Περιουσία στους δανειστές μέχρι το 2.115 επίσης για 99 χρόνια!\nΜέσω ενός Υπερταμείου, με διοικητή ξένον εκπρόσωπο των δανειστών, ή Ελληνα σμπίρο της επιλογής των εν λόγω δανειστών και στη βάση του ευρωπαϊκού δικαίου (υπερέχοντος σ’ αυτήν την περίπτωση του εθνικού δικαίου – που άλλωστε για πολλούς Συριζαίους είναι… εθνικιστικό), η κυβέρνηση Τσίπρα – Σόιμπλε παραδίδει για…99 χρόνια ό,τι έχει και δεν έχει η χώρα στους ξένους τοκογλύφους.\nΕως τώρα οι Συριζαίοι πλακώνονταν μεταξύ τους ιδεολογικώς(!) αν οι ιδιωτικοποιήσεις ………..\nείναι πιο αριστερές από τις αποκρατικοποιήσεις ή αν οι αποκρατικοποιήσεις είναι πιο φιλολαϊκές από τις μετοχοποιήσεις.\nΕν τέλει έλυσαν το πρόβλημα διά της δημιουργίας μιας ακόμα Ανεξάρτητης Αρχής (Σχήματα, διά των οποίων υπονομεύεται το πολίτευμα, με τη συσκότιση της διάκρισης των εξουσιών ήδη από την εποχή Σημίτη).\nΜόνον που με αυτήν την Αρχή το πολίτευμα δεν υπονομεύεται απλώς, αλλά καθαιρείται. Αν ως τώρα το πρόβλημα, διά των μνημονίων της δεξιάς, αφορούσε στο Σύνταγμα και την Ασυλία της χώρας, διά χειρών ΣΥΡΙΖΑ το πρόβλημα αφορά πλέον την ψυχή της.\nΗ Ελλάδα παραδέχεται ότι θα υπάρχει ένα χρυσοπληρωμένος Βοεβόδας υπεράνω των νόμων, άπληκτος κι απρόσβλητος, μπροστά στον οποίον θα προσκυνάει ο εκάστοτε υπουργός Οικονομικών και θα χαίρεται ο κόσμος (και θα χαμογελά, πατέρα) κάθε φορά που θα πουλάει σπάλα ή νεφραμιά απ’ το σώμα της πατρίδας, παίρνοντας bonus διακεκριμένου χασάπη! Δεν ξέρω πόσο δρόμο έχει μπροστά του αυτός ο θίασος των ξεπεσμένων (όταν μιλάει η Αυλωνίτου, τύφλα να ’χει η Καρακώστα), αλλά ακόμα ηχούν στα αυτιά μου τα λόγια του κ. Τσίπρα, όταν έλεγε πως «δεν μπορώ να φαντασθώ ότι θα υπάρξει βουλευτής που θα ψηφίσει την κατάργηση του ΕΚΑΣ». Τώρα όχι μόνον βάζει τους βουλευτές του να καταργήσουν το ΕΚΑΣ, αλλά προσέτι να ζητήσουν από τα σπλάχνα των φτωχών την επιστροφή όσων οι φτωχοί έφαγαν μαζί με τη διαπλοκή, χωμένοι μέσα στις Λίστες Λαγκάρντ και τα Panama Ρapers.


Βλάχος: «Τους κόψαμε τα πόδια από το πρώτο οκτάλεπτο»! - Aquafeed24\nΑρχική Interviews Βλάχος: «Τους κόψαμε τα πόδια από το πρώτο οκτάλεπτο»!\nΒλάχος: «Τους κόψαμε τα πόδια από το πρώτο οκτάλεπτο»!\nΣτο απίστευτο σκορ που νίκησε ο Ολυμπιακός την Ντιναμό Μόσχας στη δεύτερη αγωνιστική του Τσάμπιονς Λιγκ πόλο ανδρών στάθηκε ο Θοδωρής Βλάχος μετά τη λήξη της αναμέτρησης.\nΟ τεχνικός των «ερυθρόλευκων» τόνισε πως έκαναν ένα τέλειο ξεκίνημα και έδωσε συγχαρητήρια στους παίκτες του για την εμφάνιση που πραγματοποίησαν. Θεωρεί πως είναι ακόμα νωρίς για να πανηγυρίζουν, αφού έρχονται δύσκολα ματς, όμως όλοι σκέφτονται το φάιναλ 8.\n«Η Ντιναμό Μόσχας είναι μια πολύ δυνατή ομάδα, άσχετα αν εμείς σήμερα πετύχαμε ένα πολύ ευρύ σκορ, κάτι που δεν συμβαίνει συνέχεια σε ένα παιχνίδι Τσάμπιονς Λιγκ. Το να πετύχεις 17 γκολ το βλέπεις πολύ σπάνια. Κάναμε το τέλειο ξεκίνημα σήμερα, καθώς με επτά γκολ σε ένα οκτάλεπτο κόβεις τα πόδια του αντιπάλου.\nΘέλω να δώσω συγχαρητήρια στα παιδιά που έκαναν τρομερή εμφάνιση σε όλους τους τομείς και στον κόσμο που έδωσε βροντερό “παρών”, δίνοντας μια άλλη διάσταση.\nΕίναι μια νίκη και κρατάμε τους τρεις βαθμούς. Είναι ακόμα πολύ νωρίς και προετοιμαζόμαστε για πολύ πιο δύσκολα παιχνίδια. Πρέπει να πηγαίνουμε βήμα βήμα. Απλά, σήμερα κάναμε ένα βήμα μπροστά με τρεις βαθμούς στην έδρα μας, όπου θέλουμε να κερδίσουμε όλα τα παιχνίδια.\nΟ στόχος στον όμιλο είναι να προκριθούμε, είναι πολύ νωρίς ακόμα για να σκεφτόμαστε το Final-8. Θέλω να είμαστε υγιείς, να προετοιμαζόμαστε για το κάθε παιχνίδι και να παίζουμε με πάθος και πολύ σωστές επιλογές. Έχει πολύ δρόμο ακόμα μέχρι τέλος Μαΐου και πρέπει να είμαστε πολύ συγκεντρωμένοι».\nΠροηγούμενο άρθροΛέανδρος: «Οι νέες αθλήτριες έφεραν όρεξη για δουλειά»!\nΕπόμενο άρθροΠρόγραμμα αγώνων 5ης αγωνιστικής ανδρών


ΑΛΕΞΗΣ ΤΣΙΠΡΑΣ:ΤΟ ΝΕΡΟ ΕΙΝΑΙ ΔΗΜΟΣΙΟ ΑΓΑΘΟ ΑΝΘΡΩΠΙΝΟ ΔΙΚΑΩΜΑ ΚΑΙ ΔΕΝ ΜΠΟΡΕΙ ΝΑ ΜΠΕΙ ΣΤΗ ΔΙΑΔΙΚΑΣΙΑ ΤΗΣ ΠΩΛΗΣΗΣ - Ημερήσια Γνώμη\nΑΛΕΞΗΣ ΤΣΙΠΡΑΣ:ΤΟ ΝΕΡΟ ΕΙΝΑΙ ΔΗΜΟΣΙΟ ΑΓΑΘΟ ΑΝΘΡΩΠΙΝΟ ΔΙΚΑΩΜΑ ΚΑΙ ΔΕΝ ΜΠΟΡΕΙ ΝΑ ΜΠΕΙ ΣΤΗ ΔΙΑΔΙΚΑΣΙΑ ΤΗΣ ΠΩΛΗΣΗΣ\n1 Ιουλίου 2020 1 Ιουλίου 2020 Αίθουσα ΣύνταξηςΑφήστε ένα σχόλιο για το ΑΛΕΞΗΣ ΤΣΙΠΡΑΣ:ΤΟ ΝΕΡΟ ΕΙΝΑΙ ΔΗΜΟΣΙΟ ΑΓΑΘΟ ΑΝΘΡΩΠΙΝΟ ΔΙΚΑΩΜΑ ΚΑΙ ΔΕΝ ΜΠΟΡΕΙ ΝΑ ΜΠΕΙ ΣΤΗ ΔΙΑΔΙΚΑΣΙΑ ΤΗΣ ΠΩΛΗΣΗΣ\nΣυνάντηση του προέδρου του ΣΥΡΙΖΑ με την Πανελλήνια Ομοσπονδία εργαζομένων της ΕΥΔΑΠ\nΟ πρόεδρος του ΣΥΡΙΖΑ, Αλέξης Τσίπρας είχε σήμερα συνάντηση με την Πανελλήνια Ομοσπονδία εργαζομένων της ΕΥΔΑΠ.\nΣτη συνάντηση έγιναν οι ακόλουθες δηλώσεις:\nΑλ. Τσίπρας: «Θα πούμε το νερό νεράκι;»\nΗλίας Κορλός, πρόεδρος της Ομοσπονδίας: Έτσι φαίνεται, γι’ αυτό ξεκινήσαμε έναν αγώνα προκειμένου να μη συμβεί αυτό. Η αξιωματική αντιπολίτευση ξέρουμε ότι έχει κυρίαρχο ρόλο και γι’ αυτό στο τέλος των συναντήσεων θέλαμε να σας ενημερώσουμε για τις πολύ σοβαρές εξελίξεις στην ΕΥΔΑΠ.\nΦεύγει η ΕΥΔΑΠ και μπαίνει στη θέση της βασικός προμηθευτής στο αδιύλιστο νερό για την ΕΥΔΑΠ ΑΕ και για όλη την περιοχή για περίπου 5 εκατ. ανθρώπων ένας ιδιώτης και εκεί αρχίζουν τα δύσκολα. Σε όποια χώρα του κόσμου, ευρωπαϊκή ή αλλού, ο ιδιώτης μπήκε στον κύκλο του νερού, είχαμε αύξηση της τιμής και μείωση της ποιότητας. Αν δεν θα διαμορφώνει, σίγουρα θα συνδιαμορφώνει την τιμή του αδιύλιστου. Θα έχουν άμεσο αντίκτυπο και οι πολίτες και οι αγρότες που παίρνουν σε πολύ χαμηλή τιμή το νερό και θα έρθει ο ιδιώτης, που θα είναι αποκλειστικός διαχειριστής των αποθεμάτων, και θα κρίνει εκείνος πόσο και ποιος θα το παίρνει. Λέει η κυβέρνηση ότι θα υπάρξει ανταγωνισμός. Δεν θα υπάρξει, γιατί ανταγωνιστικό είναι το πλαίσιο όταν υπάρχουν πολλοί παίκτες στην αγορά. Θα φύγει η ΕΥΔΑΠ και θα έρθει ένα μονοπώλιο ιδιωτικό, άρα δεν υπάρχει ανταγωνισμός.\nΥπάρχουν και θέματα εθνικής ασφάλειας. Σήμερα η ΕΥΔΑΠ, στο πλαίσιο της Πολιτικής Προστασίας, χειρίζεται και θέματα απόρρητα σε σχέση με τη διαχείριση του νερού. Έχουμε με τους απέναντι προβλήματα. Σε οποιαδήποτε σύρραξη ή μια εκτεταμένη μόλυνση, θα πρέπει να το διαχειριστεί. Όλα αυτά θα περάσουν ως σχεδιασμός στο πλαίσιο της Πολιτικής Προστασίας σε έναν ιδιώτη. Θα γνωρίζει πράγματα που δεν πρέπει να τα γνωρίζει ένας ιδιώτης.\nΥπάρχει επίσης το θέμα των στρατηγικών αποθεμάτων που το χειριζόταν η ΕΥΔΑΠ με τέτοιο τρόπο ώστε να μη λείψει το νερό από κανένα σπίτι. Φοβόμαστε ότι αυτό δεν μπορεί να συμβεί με τον ιδιώτη.\nΑλέξης Τσίπρας: Προφανώς, ανέπτυξες μια σειρά από ζητήματα που διαμορφώνουν μια στέρεα επιχειρηματολογία αμφισβήτησης μιας στρατηγικής ιδιωτικοποίησης στον χώρο του νερού.\nΕγώ θα ήθελα να βάλω μια άλλη διάσταση και να πω ότι ζούμε στην εποχή της πανδημίας, στην μετά κορωνοϊό εποχή, και θα έπρεπε ίσως να είχαμε βγάλει κάποια συμπεράσματα, διότι η στρατηγική ιδιωτικοποίησης όλων των αγαθών και των αγαθών εκείνων που βρίσκονται στον σκληρό πυρήνα των ανθρωπίνων δικαιωμάτων, θα έλεγα, είναι γνωστή. Είναι η γνωστή νεοφιλελεύθερη αντίληψη την οποία η σημερινή κυβέρνηση ασπάζεται. Και το είχε δηλώσει και προεκλογικά, δεν είναι κάτι καινούργιο. Ούτε η επιχείρηση ιδιωτικοποίησης του νερού είναι κάτι καινούργιο. Το θυμόμαστε και παλιότερα. Κι άλλες κυβερνήσεις προχώρησαν σε έναν βαθμό. Η κυβέρνηση Σαμαρά επιχείρησε, δεν τα κατάφερε.\nΕμείς δεχτήκαμε μεγάλες πιέσεις από την τρόικα –θέλω να είμαι απόλυτα ειλικρινής- πάρα πολύ μεγάλες πιέσεις. Διότι η βασική λογική είναι η λογική του ότι όλα πουλιούνται και αγοράζονται και ρυθμίζονται από την αγορά. Όλα.\nΌμως, σήμερα πιστεύω ότι βρισκόμαστε σε μια άλλη περίοδο που η αξία της ανθρώπινης ζωής, πια, επανέρχεται στο προσκήνιο με έναν όρο δραματικό. Και αρχίζουν όλοι να συνειδητοποιούν, ακόμη κι αυτοί που έλεγαν ότι τα νοσοκομεία πρέπει να είναι ιδιωτικά και δεν χρειάζονται τα δημόσια νοσοκομεία, ότι στη δύσκολη στιγμή όλοι προστρέχουν στο δημόσιο νοσοκομείο. Και μιλάνε τώρα για ένα νέο ΕΣΥ. Ποιοι; Αυτοί οι οποίοι σνόμπαραν το ΕΣΥ.\nΟι ίδιοι άνθρωποι λοιπόν, που δήθεν ξαφνικά ανακαλύπτουν την αξία της ανθρώπινης ζωής, δεν φαίνεται να αναθεωρούν καμία από τις αρχές τους για την ιδιωτικοποίηση των βασικών αγαθών. Διότι το νερό είναι βασικό συστατικό της ζωής. Δεν μπορεί να ζήσει ο άνθρωπος χωρίς νερό. Ας ξεκινήσουμε λοιπόν απ’ αυτό, από τα βασικά να ξεκινήσουμε.\nΕμείς λοιπόν θεωρούμε ότι υπάρχουν ορισμένα αγαθά κρίσιμα για τη ζωή και την αξιοπρέπεια του ανθρώπου που δεν μπορούν να υπόκεινται στους νόμους της αγοράς, δεν μπορούν να είναι εμπορεύσιμα αγαθά. Γι’ αυτό και προσπαθήσαμε στη συνταγματική αναθεώρηση, που ξεκινήσαμε και ολοκληρώθηκε, να εντάξουμε το νερό στα ανθρώπινα δικαιώματα. Δεν έγινε δεκτό, διότι δεν ψήφισε η σημερινή κυβέρνηση. Δηλαδή, να υπάρχει στο Σύνταγμά μας ως δεδομένο ότι η πρόσβαση όλων των πολιτών, ανεξαρτήτως οικονομικής δυνατότητας, προς το αγαθό που λέγεται νερό θα είναι ελεύθερη και απρόσκοπτη. Δεν έγινε αυτό.\nΌμως, νομίζω ότι θα πρέπει από αυτή τη σκοπιά να δούμε τη συζήτηση σήμερα για την ιδιωτικοποίηση του νερού και της ΕΥΔΑΠ.\nΌλα όσα είπες είναι σωστά.\nΕγώ θέλω να προσθέσω και κάτι ακόμα. Βεβαίως, το ανθρώπινο αυτό δικαίωμα -που όλοι δικαιούμαστε να έχουμε πρόσβαση αλλιώς δεν μπορούμε να ζήσουμε- που λέγεται νερό, δεν μπορεί να μην έχει ένα εύλογο τίμημα, γιατί; Γιατί το νερό δεν βρίσκεται εν αφθονία στη φύση, για περιβαλλοντικούς και όχι μόνο λόγους. Αλλά, πρέπει να είναι δίκαιο αυτό το τίμημα και οι άνθρωποι που δεν έχουν την οικονομική δυνατότητα να μην το στερούνται. Και μια τέτοια ρύθμιση μπορεί να την κάνει μονάχα το κράτος, η πολιτεία, στην οποία σήμερα μετά την πανδημία όλοι προστρέχουμε, για να ρυθμίσει τις οικονομικές εκκρεμότητες, τις αδυναμίες… Όλοι προστρέχουμε.\nΘεωρώ λοιπόν ότι η συζήτηση για την ιδιωτικοποίηση του νερού -σήμερα, όχι έξι μήνες πριν- αλλά σήμερα, είναι τελείως εκτός πλαισίου. Και πιστεύω ότι θα πρέπει όλοι να συνειδητοποιήσουμε πως ορισμένα αγαθά δεν πωλούνται και δεν αγοράζονται, αλλά πρέπει να είναι αγαθά στα οποία όλοι οι πολίτες πρέπει να έχουν πρόσβαση σ’ αυτά.\nΓια αυτό τον λόγο αυτό, εμείς θα κάνουμε μια μεγάλη καμπάνια το επόμενο διάστημα, ξανά, για την αξία του δημόσιου αγαθού που λέγεται νερό και θα βρεθούμε απέναντι στη λογική της πλήρους ιδιωτικοποίησης της ΕΥΔΑΠ. Και, κυρίως, της ΕΥΔΑΠ παγίων που, όταν το 1999 έγινε μερική ιδιωτικοποίηση της ΕΥΔΑΠ, έμεινε έξω. Και σωστά, όχι μόνο γιατί δεν μπορεί να αποτιμηθεί, αλλά διότι ακόμα κι αν κανείς υιοθετήσει μια λογική, εν πάση περιπτώσει, ότι πρέπει να λειτουργήσει στο πλαίσιο της οικονομίας της αγοράς, τα δίκτυα και τα πάγια δεν μπορούν να πουληθούν.\nΣε κανένα μοντέλο οικονομικής λειτουργίας δεν είδαμε – πάρα μονάχα σε μπανανίες – να συμβαίνει αυτό -ας μου επιτραπεί αυτό- σε χώρες οι οποίες ξεπουλήθηκαν και δεν είχαν στον ήλιο μοίρα. Και αυτές οι χώρες καταστραφήκανε.\nΣε καμία χώρα που ο καπιταλισμός, ο νεοφιλελεύθερος καπιταλισμός λειτουργούσε και λειτουργεί, δεν είδαμε να ξεπουλιούνται τα δίκτυα ή να ξεπουλιούνται τα πάγια και μάλιστα με έναν τρόπο που η αποτίμηση τους είναι τόσο εξευτελιστική, όπως προτείνεται εδώ.\nΆρα, να την κάνουμε την συζήτηση, αλλά θέλω να ξέρετε ευθύς εξαρχής ότι η στάση η δική μας είναι στάση αρχής: το νερό είναι δημόσιο αγαθό, ανθρώπινο δικαίωμα και δεν μπορεί να μπει στη διαδικασία της πώλησης.\nΔΗΜΟΣ ΚΑΒΑΛΑΣ:ΕΓΚΑΙΝΙΑ ΤΗΣ ΕΚΘΕΣΗΣ/ΤΟ ΦΕΣΤΙΒΑΛ ΦΙΛΙΠΠΩΝ ΣΕ ΕΙΚΟΝΕΣ


Jeroen Dijsselbloem: Δεν θα έχουμε σήμερα συμφωνία-Η συζήτηση για το χρέος είναι στην αρχή | Mikrometoxos.gr\nJeroen Dijsselbloem: Δεν θα έχουμε σήμερα συμφωνία-Η συζήτηση για το χρέος είναι στην αρχή\n22.04.2016 10:15 Ο πρόεδρος του Eurogroup, Jeroen Dijsselbloem προσερχόμενος στη σημερινή συνεδρίαση υπογράμμισε ότι δεν θα υπάρξει συμφωνία σήμερα, ενώ πρόσθεσε ότι είμαστε στην αρχή της συζήτησης για το χρέος.\nΣυγκεκριμένα: «Μην περιμένετε κάποια συμφωνία σήμερα», σχολίασε ο Γ. Νταίσελμπλουμ προσερχόμενος στη συνεδρίαση του Eurogroup. «Θα ακούσουμε την πρόοδο που έγινε, ακούω καλά νέα από την Αθήνα».\n«Θα δούμε που είμαστε αν έχουμε κάνει πρόοδο για το περιεχόμενο του προγράμματος και τα επόμενα βήματα. Τότε θα ξεκινήσουμε τη συζήτηση για το χρέος. Ενώ συμπλήρωσε, «το χρέος είναι μια συζήτηση που δεν είχαμε πριν. Είχαμε μια υπόσχεση ότι αν η Ελλάδα προχωρήσει με το πρόγραμμα θα συζητήσουμε μέτρα για το χρέος. Είμαστε στην αρχή αυτής της συζήτησης. Είμαι ένας ευτυχής άνθρωπος που μπορούμε να ξεκινήσουμε τη συζήτηση».


Στολή Μπάτμαν σε μεγάλα μεγέθη. Αποστολές όλο το 24ωρο | Funidelia\n5 αστέρια 79 Αξιολογήσεις\nΠεριλαμβάνει: Ολόσωμη φόρμα, ζώνη, άκαμπτη μάσκα μισού προσώπου, μεγάλη κάπα με μπαλακλάβα\nΑυτή η απίστευτη στολή του Μπάτμαν είναι αληθοφανής και υψηλής ποιότητας. Γίνετε ο αγαπημένος σας υπερήρωας και εντυπωσιάστε τους όλους στο επόμενο σας πάρτι μασκέ, Comic-Con, ή οποιοδήποτε άλλο γεγονός. Αυτή η στολή Μπάτμαν περιλαμβάνει μία εντυπωσιακή και ιδιαίτερη μαύρη και γκρι ολόσωμη φόρμα με μυς, φτιαγμένη με τεχνική εξάχνωσης χρωμάτων που δίνει ένα καταπληκτικό, λεπτομερές και αληθοφανές αποτέλεσμα. Η αυθεντικότητα και η ποιότητα είναι εγγυημένα με αυτή την επίσημη στολή Μπάτμαν! Φυσικά, μαζί με την στολή έρχεται και η μακριά μαύρη κάπα του Μπάτμαν, με την οποία θα μπορείτε να κινείστε όπως ακριβώς και ο ίδιος. Διαθέτει επίσης μπαλακλάβα και μάσκα προσώπου Μπάτμαν, με την οποία κανείς δεν θα είναι ικανός να σας αναγνωρίσει, όπως επίσης και μια κίτρινη και χρυσή ζώνη με το λογότυπο νυχτερίδας. Αν είστε φαν του Μπάτμαν, μην χάσετε αυτή την εκπληκτική στολή και κάντε όλους σας τους φίλους να ζηλέψουν!\nΣύνθεση Προϊόντος : Στολή και κάπα: 100% Πολυεστέρας, Ζώνη: 100% Λάτεξ\nΖώνη Μπάτμαν Ο σκοτεινός ιππότης: Η επιστροφή για Ενήλικες\nΑνεβάστε τις φωτογραφίες σας στο Instagram με το hashtag #funidelia ακολουθείται από #funidelia116552-0.\nΒαθμολογία Προϊόντος: "Στολή Μπάτμαν σε μεγάλα μεγέθη"\nMálaga (Spain) 18/11/21\nDublin (Ireland) 31/10/21\nKleppestø (Norway) 31/10/21\nNeuss (Germany) 29/10/21\nKloten (Switzerland) 27/10/21\nCapriano del colle (Italy) 25/10/21\nWaterford (Ireland) 22/10/21\nZaragoza (Spain) 29/10/21\nZaragoza (Spain) 20/10/21


Betoven: Greek Superleague [Προβλέψεις]\nGreek Superleague [Προβλέψεις]\nΔύο προβλέψεις για σήμερα από το ελληνικό πρωτάθλημα\nΑπό θετικά αποτελέσματα προέρχονται Πανθρακικός και Πλατανιάς. Η ομάδα της Θράκης αγωνιζόμενη για 85 λεπτά στη Βέροια με 10 παίκτες κατάφερε και πήρε την ισοπαλία ενώ οι Κρητικοί πήραν μεγάλη νίκη απέναντι στον ΠΑΟΚ. Ο Πανθρακικός στην 6η θέση δεν φαίνεται να πιστεύει ούτε ο ίδιος πως θα καταφέρει να μπεί στην πεντάδα ενώ ο Πλατανιάς είναι έναν βαθμό πάνω από την επικίνδυνη ζώνη. Μια πιθανή ισοπαλία με γκολ εκατέρωθεν δεν θα στεναχωρήσει κανέναν.\n17:15 Panthrakikos - Platanias : X\nΗ πλέον απρόβλεπτη (στοιχηματικά) ομάδα είναι ο ΠΑΟ. Μπορεί να παίζει εντός έδρας με μια μικρομεσαία ομάδα και να στραβοπατήσει και την επόμενη αγωνιστική να παίζει εκτός έδρας και να πάρει άνετα το διπλό. Ο Αστέρας Τρίπολης είνα αήττητος στην έδρα του αλλά έχει και 5 ισοπαλίες σε 11 ματς. Από την άλλη , οι πράσινοι έχουν την δεύτερη καλύτερη εκτός έδρας απόδοση του πρωταθλήματος. Ένα ακόμα στοιχείο που με κάνει να κλίνω προς την διπλή ευκαιρία υπέρ του ΠΑΟ , είναι η εξαιρετική παράδοση που έχει (1-6-6)\n19:30 Asteras Tripolis - Panathinaikos : X2\nΑναρτήθηκε από Bet-oven στις 6:00 π.μ.


HPV & κονδυλώματα | Γυναίκα\nΠαρόλα αυτά οι περισσότεροι δεν εμφανίζουν κάποιο σύμπτωμα. Ακριβώς επειδή ο HPV είναι τόσο κοινός και εύκολο να μεταδοθεί, δε χρειάζεται κανείς να έχει πολλούς ερωτικούς συντρόφους για να έρθει σε επαφή με αυτόν.\nΜερικοί μόνο από τους τύπους του ιού είναι συνδεδεμένοι με τον καρκίνο του τραχήλου. Αυτοί ονομάζονται "υψηλού κινδύνου".\nΟι τύποι του ιού που προκαλούν τα κονδυλώματα των γεννητικών οργάνων δε σχετίζονται με τον καρκίνο του τραχήλου. Αυτοί ονομάζονται "χαμηλού κινδύνου".\nΤις περισσότερες φορές οι άνδρες δεν αντιμετωπίζουν παρόμοια προβλήματα με τις γυναίκες, ακόμη και αν φέρουν τους ιούς υψηλού κινδύνου\nΠολλές φορές, όταν το μέγεθος των κονδυλωμάτων είναι πολύ μικρό, δε φαίνονται με γυμνό μάτι και ονομάζονται "υποκλινικά". Στις περιπτώσεις αυτές οι πάσχοντες μπορεί να μη γνωρίζουν καν ότι φέρουν τον HPV.\nΟι τύποι του ιού που προκαλούν κονδυλώματα δε σχετίζονται με τον καρκίνο και είναι ουσιαστικά αβλαβείς. Η παρουσία τους απλά υποδηλώνει τη λοίμωξη από τον ιό.\nΟποιοδήποτε σεξουαλικά ενεργό άτομο μπορεί να προσβληθεί από τον ιό. Οι τύποι του HPV που προκαλούν κονδυλώματα μεταδίδονται συνήθως με απλή δερματική επαφή κατά τη διάρκεια της σεξουαλικής πράξης με κάποιον που έχει ενεργή λοίμωξη.\nΔε γνωρίζουμε πολλά για μετάδοση του ιού σε υποκλινικές περιπτώσεις. Το σίγουρο είναι πως μπορεί μεν να μεταδίδεται πολύ εύκολα ο ιός αν υπάρχει ενεργό κονδύλωμα, δεν αποκλείεται όμως να μεταδίδεται ακόμη και όταν δεν υπάρχουν εμφανή συμπτώματα.\nΠώς μπορείς να ανακαλύψεις εάν έχεις κονδυλώματα;\nΚαυτηριασμός (που καίει τα κονδυλώματα με διαθερμία)\nΤί γίνεται με την εγκυμοσύνη και τα κονδυλώματα;


ΣΩΜΑΤΕΙΟ ΕΚΠΑΙΔΕΥΤΙΚΩΝ: ΝΑ ΜΗΝ ΠΛΗΡΩΣΟΥΜΕ ΕΜΕΙΣ ΤΗΝ ΚΡΙΣΗ ΤΟΥΣ! - Ακτιβιστής\nHome Ανακοινώσεις Εργασιακές σχέσεις Εργατικό κίνημα ΠΑΙΔΕΙΑ ΡΟΗ ΣΩΜΑΤΕΙΟ ΕΚΠΑΙΔΕΥΤΙΚΩΝ: ΝΑ ΜΗΝ ΠΛΗΡΩΣΟΥΜΕ ΕΜΕΙΣ ΤΗΝ ΚΡΙΣΗ ΤΟΥΣ!\nΣΩΜΑΤΕΙΟ ΕΚΠΑΙΔΕΥΤΙΚΩΝ: ΝΑ ΜΗΝ ΠΛΗΡΩΣΟΥΜΕ ΕΜΕΙΣ ΤΗΝ ΚΡΙΣΗ ΤΟΥΣ!\nΑκτιβιστής στις 14.3.20 Ανακοινώσεις, Εργασιακές σχέσεις, Εργατικό κίνημα, ΠΑΙΔΕΙΑ, ΡΟΗ,\nΤο τελευταίο διάστημα βρισκόμαστε αντιμέτωποι με την εξάπλωση του κορονοϊού τόσο σε παγκόσμιο επίπεδο όσο και στην χώρα μας.\nΟι διαστάσεις που έχει πάρει είναι μεγάλες και οφείλονται κυρίως στην τραγική αδυναμία των συστημάτων Υγείας να ανταπεξέλθουν στις απαιτήσεις λόγω της διάλυσής τους από τις διάφορες πολιτικές εμπορευματοποίησης και ιδιωτικοποίησης που έχουν επιβληθεί. Η Ελλάδα δεν αποτελεί εξαίρεση και μια εξάπλωση του κορονοϊού θα σημάνει και ένα νέο ξέσπασμα της κρίσης όχι μόνο στην Υγεία αλλά και σε ολόκληρη την οικονομία.\nΑρχικά η κυβέρνηση της ΝΔ επέδειξε αδιαφορία δηλώνοντας ότι είμαστε «θωρακισμένοι». Με την εμφάνιση των πρώτων κρουσμάτων η άνεσή τους μετατράπηκε σε πανικό δείχνοντας την αδυναμία να διαχειριστούν μια τέτοια κατάσταση. Τα μέτρα που παίρνουν (περιορισμός μετακινήσεων, κλεισίματα σχολείων, απαγόρευση μαζικών εκδηλώσεων, κλείσιμο χώρων εστίασης) είναι αναποτελεσματικά και έχουν μόνο επικοινωνιακό χαρακτήρα, καθώς στα νοσοκομεία ούτε κλίνες υπάρχουν να υποδεχτούν όσους νοσήσουν ούτε και τα στοιχειώδη (μάσκες κτλ.).\nΗ όποια αντίδραση υπάρχει ή θα υπάρξει οφείλεται στην αυτοθυσία των εργαζομένων στις δομές Υγείας.\nΗ μόνη λύση είναι η αναβάθμιση του διαλυμένου Συστήματος Υγείας τόσο με υποδομές όσο και με μόνιμο προσωπικό όπως και η ενίσχυση της έρευνας για τον ιό με χρήματα που δίνονται για το χρέος ή για φοροαπαλλαγές στην ελίτ.\nΕπιπλέον χρησιμοποιούν αυτό το θέμα για να δικαιολογήσουν την στάση τους σε διάφορα ζητήματα όπως το μεταναστευτικό, για να σπείρουν τον πανικό ώστε να περάσουν ανενόχλητοι τις ακραίες νεοφιλελεύθερες πολιτικές τους καθώς και για να απαγορεύσουν κοινωνικές εκδηλώσεις ανοίγοντας τον δρόμο, σε συνδυασμό με το νομοσχέδιο για τις διαδηλώσεις, για την απαγόρευση κάθε φωνής αντίδρασης ή κινητοποίησης.\nΚΑΜΙΑ ΑΝΟΧΗ ΣΕ ΦΑΙΝΟΜΕΝΑ ΜΗ ΠΛΗΡΩΜΗΣ ΓΙΑ ΤΟ ΔΙΑΣΤΗΜΑ ΤΗΣ ΔΙΑΚΟΠΗΣ ΛΕΙΤΟΥΡΓΙΑΣ ΤΩΝ ΦΡΟΝΤΙΣΤΗΡΙΩΝ!\nΤην Τρίτη 10 Μάρτη με Κοινή Υπουργική Απόφαση διέταξαν το κλείσιμο όλων των δομών εκπαίδευσης, μέτρο αναγκαίο αλλά όχι επαρκές για την αντιμετώπιση της κατάστασης. Ωστόσο δεν επέδειξαν καμία μέριμνα για τους εργαζόμενους σε φροντιστήρια Μέσης Εκπαίδευσης, Κέντρα Ξένων Γλωσσών και Κέντρα Μελέτης που αποτελούμε το πιο ελαστικά απασχολούμενο και χτυπημένο κομμάτι της εκπαίδευσης καθώς έτσι κι αλλιώς εργαζόμαστε και πληρωνόμαστε 9 μήνες και ζούμε μέσα στην ανασφάλεια χωρίς να μπορούμε να σχεδιάσουμε τις ζωές μας.\nΕίναι αναγκαίο να διασφαλιστεί ακόμη και με Υπουργική Απόφαση ότι θα πραγματοποιηθεί κανονικά η καταβολή των μισθών για όποιο διάστημα παραμείνουν κλειστά.\nΟι φροντιστηριάρχες, που θέλουν να ρίξουν το ωρομίσθιο στα 3.5 Ευρώ την ώρα και ζητάνε επιστροφή δώρων, θα προσπαθήσουν να εκμεταλλευτούν την κατάσταση μη καταβάλλοντας μισθούς αυτό το διάστημα.\nΕπιπλέον αναγκάζουν εργαζόμενους να κάνουν στα κρυφά μάθημα με αποτέλεσμα να κινδυνεύουν με ποινές φυλάκισης.\nΤίθεται, λοιπόν, το ερώτημα ποιος θα πληρώσει και για αυτήν την κρίση;\nΕδώ η απάντηση είναι σαφής και κάθετη: δεν θα πληρώσουμε ούτε Ευρώ για την κρίση τους!\nΔεν θα φορτωθούμε εμείς την κρίση και την αδυναμία διαχείρισης της κατάστασης.\nΝα μην ανεχτούμε καμία τέτοια λογική.\nΝα μην υποκύψουμε στην πίεση για μαθήματα στα «κρυφά» που θέτουν σε κίνδυνο την Δημόσια Υγεία και προσβάλουν την αξιοπρέπειά μας.\nΝα μην δεχτούμε καμία προσωρινή απόλυση ή τροποποίηση της σύμβασης.\nΝα μην δεχτούμε την μη καταβολή των μισθών μας ή την κλοπή εξευτελισμό της επιστροφής των μισθών (πρακτική που εφαρμόζουν στα δώρα).\nΝα μην γίνει κανένας συμψηφισμός με δεδουλευμένα, άδειες, αποζημίωση αδείας.\nΝα καταγγείλουμε στο Σωματείο οποιαδήποτε τέτοια ενέργεια χωρίς δισταγμό καθώς είμαστε εργαζόμενοι με αξιοπρέπεια.\nΝα απαιτήσουμε από την κυβέρνηση και το Υπουργείο νομοθετική ρύθμιση που θα εξασφαλίζει την κανονική καταβολή των μισθών μας.\nΝα ενισχύσουμε το Σωματείο Μισθωτών Εκπαιδευτικών Θεσσαλονίκης για να επιβάλλουμε στην πράξη το δίκιο μας!\nΤηλέφωνο επικοινωνίας: 2310 265 730\nΩράριο γραφείων(Αριστοτέλους 32 4ος όροφος): Τρίτη, Πέμπτη 10:00 -13:00\n Αύξηση της χρηματοδότησης για την Υγεία\n Τα φροντιστήρια να μείνουν κλειστά – όχι μαθήματα στα κρυφά  Κανονική καταβολή των μισθών\nΑνακοινώσεις, Εργασιακές σχέσεις, Εργατικό κίνημα, ΠΑΙΔΕΙΑ, ΡΟΗ\nΑνακοινώσεις Εργασιακές σχέσεις Εργατικό κίνημα ΠΑΙΔΕΙΑ ΡΟΗ